
ABSTRACT 


Some sixty years ago the first royal mark on Dacian pottery was discovered at 
Grădiştea Muncelului. The sentence DECEBALUS PERSCORILO - read mostly 
DECEBALUS PER SCORILO - became well known. Academician Constantin 
Daicoviciu's hypothesis - that translated it as "Decebalus son of Scorilo"- had at 
that time a good reason to be considered a very plausible one. Unfortunately, the 
spin offs that the mentioned interpretation produced tumed up to be mythical - if 
not even mystical - and more in the realm of urban legends. 

The goal of the present paper is to prove that we must reconsider the previous 
theories in the light of two other discoveries of royal markings - that made in 
1973/1980 at Ocniţa Cosota(town of Ocnele Mari, Vâlcea county), belonging to 
king Thiamarkos, and that of king B... found in 2003 at Cârlomăneşti, Prahova 
county. 

The royal engravings on Dacian pottery will become more and more usual with 
new discoveries that no doubt will occur in future. Therefore I belive that we have 
to study simultaneously the inscription of Thiamarkos and that of Decebal. 

After the presentation of the place were the king Thiamarkos' vase was found I 
argue that our best clue is to follow the grammar error of eîioisi instead of 
S7toir|0£. The misspelling and the writing of letters PK indicate that is more likely 
that the scribe was a Dacian than a Greek. 

Due to the fact that the findings in place of the so called "pit nr. 2" are 
miscellaneous, I think the dating of the vase at the end of Ist century BC is too 
early. The same grammar error can be traced in Romania only on four lucernae, 
discovered 3 at Sâmbăta Nouă (Tulcea county) and a fragmentary one at 
Carsium/Hârşova; all are produced by EYKTHMGN in the 2nd century AD, and a 
difference of about 150 years seams to be a time gap too great to be accepted. 

A special section is dedicated to the meaning of the name "Thiamarkos". Due to 
the fact that in the last 40 years the internaţional interest and trust in Thracian 
linguistics became dramatically low, I present the state of the art and suggest a few 
directions to improvement. To ease the understanding of main characteristics of 



Thracian/Dacian language, I analyze some twenty ancient toponyms from Dacia. 
The name of the king appears to be in the same areas of meaning as the Greek 
Bcxopa- "veneration, astonishment" , from I.-E. *dhyă-, and the Sanskrit dhăman— 
majesty, glory, splendour, light. 

The main section of the paper is reserved to the vase of Decebalus. I have 
established its volume to be 262.098 6 dm 3 = 69.24 US gal, that is 10 Roman 
amphorae of 26.26 L - 2/1000. The photos 1-10 prove that at least two sets of 
stamps were used simultaneously; that implies that two controlers, each with his 
own personal mark, have verified the capacity of the immense vase. Therefore the 
most probable use of the artefact was as standard measure for dry goods - very 
likely sweat pea, wheat, millet, as indicate seeds found in situ. It seems that the 
conic vase was moved by three ropes, two knotted on the metal handels (now 
disappeared) and the third attached to a ring, or simply coiled around the bottom. 

Drawing a parallel to the king Thiamarkos inscription, I asume that 
"PERSCORILO" (in one word, as V. Pisani presumed in 1961 but with a 
completly different interpretation) was a military title. I argue that the title of 
Scorilo in Latin was not rex but dux=general/commander, therefore 
PERSCORILO had the meaning of "commander in chief" or even the equivalent of 
the Roman imperator, in this peculiar case per- being an intensive prefix as in 
Vercingetorix. 

The title can be explained in two ways: 1- it was attributed to Decebal after the 
victory upon Cornelius Fuscus' army; 2- it was a result of the fact that at time he 
was more than the king of Dacia, he was the supreme leader of an allied force, his 
second in command being a barbarian leader, Susagus. 

It does not mean that Scorilo was not a name on its own; the case is similar to 
names like Labarna or Ceasar that became synonymous with the monarchic 
function. 

The next section discuss a model for the Dacian State that includes not only the 
central power but also a possible local hierarchy. 

Finaly, I argue that, due to its unavoidable brittleness, the huge artefact could not 
be produced before 103 AD. Therefore its use had to be to guarantee the quantities 



of supplies due to the Roman troops stationed in Sarmizegetusa during the 
peace/armistice between 102-105 AD. 

PREFAŢĂ LA EDIŢIA A DOUA 

Atunci când am scris prima versiune a studiului de faţă am avut drept obiectiv 
principal să corectez erorile matematice dintr-un articol referitor la celebrul vas 
al regelui Decebal descoperit la Sarmizegetusa, iar pe baza rezultatelor obţinute 
să descifrez funcţionalitatea acestui obiect devenit simbol naţional. Pe parcursul 
elaborării, comparaţia cu celelalte două inscripţii geto-dacice descoperite până 
acum a dus la apariţia unor capitole speciale mai ample decât anticipam la 
început. S-au conturat câteva direcţii pentru cercetări de viitor, cu importanţă în 
reconfigurarea modelului statului dacic. 

După aproximativ doi ani continui să consider juste concluziile la care am ajuns. 
Pregătind alte lucrări referitoare la istoria Daciei am înţeles însă mai bine 
importanţa unor detalii insuficient discutate în prima variantă a studiului de faţă - 
în primul rând importanţa datării inscripţiei descoperite în situl de la 
Buridava/Ocnita. 

Am adăugat un subcapitol special referitor la această problemă spinoasă, am 
refăcut aparatul critic, o parte din material a fost redistribuit între capitole; câteva 
greşeli de dactilografie au fost corectate. 

1.Introducere: despre artefactul arheologic devenit mit. 

Există în fiecare civilizaţie în afara marilor monumente care impresionează 
privitorul şi obiecte artizanale care devin emblematice pentru ea. Pot fi încadrate 
aici şi picturile, sculpturile, orfevrăria şi ceramica dacă îndeplinesc o singură 
condiţie: caracterul reprezentativ există pentru noi , după descoperirea lor sau - cel 
puţin - este mai important din punctul nostru de vedere decât din acela al 
creatorului şi diferit de interpretarea din epoca sa. 

Să ne gândim la Lupa Capitolina : este cel mai cunoscut simbol al Cetăţii Eterne, 
egalată doar de monumente precum II Colosseo şi Columna lui Traian. De fapt 
originea şi vârsta ei sunt obscure şi controversate; celebra statuie a fost considerată 
rând pe rând etruscă, greacă, fiind cel mai probabil medievală. Treptat, asocierea 
cu legenda lui Romulus şi Remus a devenit atât de puternică încât - în plină 
Renaştere - au fost adăugaţi doi copii care nu au existat de la început, dar care erau 
consideraţi o „reparaţie”, o readucere la o formă ideală. Avatarurile pe care le-a 
suferit Venus din Milo, deoarece a fost percepută ca un produs al epocii clasice şi 
nu drept o capodoperă a epocii elenistice, vorbesc de asemenea despre tendinţa 
noastră de a adapta artefactul descoperit la propriile aşteptări, dorinţe sau 
modalităţi de percepţie. 

Alteori o caracteristică a piesei respective poate eclipsa alte obiecte care îl însoţeau 
în momentul descoperiri şi care - pentru artizanul care le făurise şi contemporanii 
săi - constituiau un grup unitar, nu o sumă de elemente. Este cazul celebrului 
Gânditor neolitic din cultura Cernavodă, care era însoţit nu numai de statueta 
pereche, denumită destul de vulgar Femeia Gânditorului, dar şi de alţi idoli 
feminini ; dacă statueta masculină a fost până la urmă atât de banalizată încât a 



devenit emblema unui cotidian, perechea sa şi surorile ei au rămas practic 
necunoscute marelui public. 


Această selectivitate poate fi în majoritatea cazurilor non-intenţionată şi nu se 
datorează unei carenţe în educaţie. Atunci când Polaiuolo adăuga cei doi gemeni 
Lupoaicei de bronz se gândea la texte din Titus Livius şi Cicero. Expunând Venus 
fără braţele frânte, custozii Luvrului urmau teoriile lui Winckelmann privind arta 
greacă, având în acelaşi timp în minte „gloria Franţei”. Trebuie să admitem că - în 
grade foarte diferite de la un caz la altul - chiar şi cel mai bine pregătit cercetător 
sau restaurator de opere de artă participă afectiv la evaluarea respectivei 
descoperiri. 

Rândurile de mai sus au fost necesare pentru a înţelege cât de uşor se poate ajunge 
de la o ipoteză de lucru, absolut necesară şi justificată la data descoperirii 
obiectului, la crearea unei întregi literaturi în care artefactul în sine se află în plan 
secund faţă de teoriile marginale din ce în ce mai extravagante care vor să îl 
folosească drept argument în dispute care de fapt nu au legătură cu el. 

Există un artefact dacic devenit emblematic pentru apogeul civilizaţiei strămoşilor 
noştri, cel mai mare obiect ceramic din antichitatea noastră - vorbesc evident de 
vasul cu inscripţia DECEBALUS PERSCORILO. 

De la descoperirea sa, în 1954, discuţiile s-au concentrat pe două direcţii: limba 
inscripţiei şi interpretarea sa. De fapt, interpretarea susţinută de fiecare autor în 
parte a dus, voit sau nu, la transformarea ipotezelor de lucru emise pe marginea 
părţii PERSCORILO în piese de rezistenţă pentru fundamentarea unor teorii 
deosebit de ample, cu pondere în abordarea istoriei Daciei. Evantaiul acestor 
construcţii speculative se întinde de la presupunerea unui sistem de transmitere a 
tronului pe linie agnatică 1 , până la atestarea unei presupuse simbioze între cultul 
strămoşilor şi cel cu caracter „daimonic” al lui „Zamolxis” 2 . 


1 V. R. Vulpe, La priorite des agnats dans la transmission de la royaute chez Ies Thraces, Ies 
Daces et leur voisins (Studia Thracologica, 1976 citată în Introducere I-E, p. 117, n. 12) Această 
ipoteză rămâne în continuare cea mai populară; ulterior a fost nuanţată, în EAIVR 2, s.v. Duras 
p. 95 se vorbeşte doar de „gradul apropiat de rudenie” al lui Duras cu Decebal. 

2 Interpretare, uneori de-a dreptul delirantă, expusă de Ioan-Marius Grec în Zalmoxis.Realitate şi 
mit în religia geto-dacilor, ed. a Il-a, Institutul european, Iaşi, 2009. 



Ipoteza de lucru propusă de acad. Constantin Daicoviciu - Decebal fiul lui Scorilo 3 
- s-a născut în momentul în care această inscripţie era un unicat, iar mentalul 
colectiv era receptiv la un anume tip de abordare a problemei. Era simplu şi logic 
să vedem o succesiune de la Scorilo la Decebal, pe tronul unui stat bine închegat. 

După 20 de ani s-au descoperit noi inscripţii pe vasele de la Ocniţa-Vâlcea, 
cunoscută şi drept Buridava dacică. Descoperiri succesive au dus la completarea 
textului în limba greacă BAElAEfYE] 01AMAPKOE EIIOIEI. Inscripţia de la 
Grădiştea de Muncelului nu mai era un unicat, dar - deşi uneori se vorbea despre 
cele două descoperiri în acelaşi studiu 4 - ele nu au fost cu adevărat comparate sau 
folosite împreună pentru a ajunge la clarificarea rostului lor real. 

Dacă între Thiamarkos şi Decebal există un interval de aproximativ un secol, cea 
mai veche inscripţie regală de până acum a fost descoperită în anul 2003, la 
Cârlomăneşti, judeţul Buzău: ...<BA£I>AEf2E B... şi datează din epoca lui 
Burebista. 

Fotografie preluată de pe site-ul RAN, cod 50148.01 

Desigur, starea fragmentară a ultimei inscripţii nu permite folosirea ei în textul de 
faţă 5 ; ceea ce aduce ea nou - indiferent cine va fi fost regele B...- este certitudinea 
că o marcă regală pe un produs ceramic dacic nu mai este o raritate absolută, 
dimpotrivă, trebuie să aşteptăm cu încredere alte descoperiri care vor schimba 
lumina în care vedem astăzi problema. 

3 Teoria este expusă detaliat în H. Daicoviciu, Dacia, pp. 95-104. 

4 1.1. Russu, Epigraphica; v. discuţia mai jos. 

5 Ar putea fi o inscripţie de tipul celor din perioada regilor odrysi - v. IstRom 1, p. 455 - sau una 
votivă. Deoarece avem o formulă cu genitivul -a regelui B...- este singura inscripţie geto-dacă 
descoperită până acum care ar putea avea o semnificaţie religioasă. 







2. Metodele de studiu. 


Voi încerca să demonstrez în paginile următoare că studiind împreună inscripţiile 
de la Ocniţa şi Grădiştea Muncelului putem ajunge la o mai bună înţelegere a 
semnificaţiei lor, iar în cazul vasului lui Decebal la o datare mai precisă şi chiar la 
descoperirea destinaţiei sale. Desigur că în final rămânem în domeniul ipotezelor 
de lucru, alte eventuale inscripţii putând modifica substanţial datele actuale. 

Rezultatele pot fi considerate verosimile dacă respectăm trei condiţii de cercetare: 

1. nu forţăm textul prin adăugiri, fie ele şi logice, să se plieze dorinţelor noastre 
subiective; 

2. privim faptele în contextul istoric şi nu izolate; 

3. căutăm să facem abstracţie de ideile noastre preconcepute despre cum „ar 
trebui” să arate rezultatul final. 

Ordinea cronologică a celor trei inscripţii descoperite până acum este: 

- secolul I î. de Chr., anterior sau cel mult contemporan perioadei lui Burebista, 
regele B... Cârlomăneşti; 

- secolul I î. de Chr., cel târziu începutul secolul I după Chr 6 , regele Thiamarkos, 
Buridava; 

- începutul secolului al II-lea după Chr. pentru inscripţia lui Decebal: după 102, 
deoarece s-a găsit o monedă romană emisă în acest an, dar înainte de 105, când a 
început al doilea război cu romanii, clădirea poligonală în care se afla depozitat 
vasul fiind distrusă odată cu ocuparea cetăţii de către romani. 

Deşi convingerea autorului acestor rânduri este că exită similarităţi între cele două 
inscripţii regale de la Ocniţa şi Grădiştea Muncelului, aceasta nu înseamnă că 
putem extrapola automat rezultatele prezentului studiu la oricare altă inscripţie care 
va fi eventual descoperită în viitor. Ipotezele de faţă pot reprezenta puncte de 


6 Aceasta este datarea descoperitorului, v. D. Berciu, Buridava dacică. Editura Academiei, 
Bucureşti, 1981. Autorul consideră, p.156, că distrugerea Cetăţii 1 are loc ca urmare a expediţiei 
lui Sextus Aelius Catus. De altfel, întreaga construcţie a cărţii este astfel făcută încât să sugereze 
repetat, fără a o afirma explicit, această datare. 



sprijin pentru rezolvarea acelora numai dacă vom ţine seama de particularităţile 
lor concrete. 


3. Vasul regelui Thiamarkos. 

Vasul a fost descoperit în stare fragmentară; două fragmente au fost găsite în 1973, 
iar al treilea în 1980. Locul descoperirii a fost denumit la început „Groapa 2/73”, 
apoi „încăperea 2”. în opinia descoperitorului, gropile/încăperile 2-3-4 formau o 

A 

unitate, partea subterană a unui sanctuar patrulater aflat în zona Cetăţii 1. încăperea 
2 avea un inventar neobişnuit de bogat 7 , inclusiv o sabie şi o mască romană. Deşi 
obiectele din aceste „gropi” sunt resturi adunate după incendiul care a distrus 
nivelul II b, se observă o preocupare în depozitarea lor. Pe lângă inscripţia 
principală au mai fost descoperite în aceleaşi campanii un număr de fragmente cu 
grupuri de litere greceşti sau latine, de tip ostraka; niciunul dintre vase nu se poate 
întregi. Rapoartele de săpături pe perioada 1983-1993, singurele accesibile prin 
RAN, cod 168194.01, nu menţionează noi inscripţii. 


Fotografiile de mai jos, reproduse după D. Berciu, Buridava dacică , prezintă în 
ordine: reconstituirea sanctuarului patrulater în care se află gropile 2-3-4, două 
fragmente din inscripţie, desenul inscripţiei completate în 1980 şi o reconstituire 
grafică a vasului. 


7 Pentru descrierea inventarului din groapa/încăperea 2 v. capitolul XI din D. Berciu Buridava, 
pp. 80-96. 

Flg. 15. — Cetatea 1. Sanctuarul rectangular şi cele trei IncJ- 
peri subterane. 

3.1. Inscripţia. Datarea 


Textul inscripţiei a fost scris cu un instrument cu vârful bont pe pasta nearsă. Un 
fragment din alt vas, decorat similar, are un fragment din numele regelui 
[A]MAP... scris aparent de aceeaşi mână, primul a fiind încă parţial vizibil. 

Deşi încă de la publicarea descoperirii prof. Berciu susţinuse lectura 
0IAMAPKOZ, au fost discuţii privind completarea inscripţiei. S-a propus lectura 
[ITPON]OIA MAPKOS EIIOIEI, care sugera că vasul a fost făcut prin grija lui 
Markos pentru un rege necunoscut, ecou al uneia din teoriile despre „Decebalus 
per Scorilo”. Descoperirea în 1980 a fragmentului de început a clarificat aceste 
probleme. 

Zoe Petre considera că, în realitate, avem doar o parte dintr-o formulă cunoscută în 
epigrafia greacă şi propunea întregirea 8 

BAUAEYD [ - tic] ANH0HKE ©IAMAPKOD EnOIE(DE) 

„Regele (cutare) a adus ofranda, Thiamarkos a făcut-o”. 

Aşadar un rege anonim ar fi dăruit un vas făcut de un olar numit Thiamarkos; 
aceasta reprezintă o altă variantă provenită din interpretările textului de la 
Sarmizegetusa 

Să observăm însă că 

BASIAEYS 0IAMAPKOX EIIOIEI are 23 de litere 

în timp ce forma corectată 

BAXIAEYX [... 4-9?... ] ANH0HKE 0IAMAPKOX EIIOIE(XE) are 35-40 de 

litere 

Astfel completată, inscripţia ar înconjura fără îndoială gâtul vasului, dar noi nu 
avem la dispoziţie nici dimensiunile estimate ale acestuia, nici date despre 


8 w w 

Zoe Petre, Practica nemuririi. O lectură critică a izvoarelor greceşti referitoare la geţi. Editura 

Polirom, Bucureşti, 2004, p.259. O opinie apropiată la Mircea Babeş: [vasul este 
aljbasileului... Thiamarkos l-a făcut - v. IstRom 1, p. 751 n. 2 . I. Glodariu citeşte „Thiamarkos 1- 
a făcut (pentru) regele...”, ibid., p. 779. 



mărimea literelor sau ale fragmentelor ceramice pe care acestea apar, deoarece în 
lucrarea Buridava dacică lipsesc aceste informaţii 9 . 

Ar trebui să acordăm atenţia cuvenită cuvântului eîioiei, un imperfect -persoana a 
3-a singular de la verbul 7ioieco - folosit în locul aoristului 87iovr|os, forma clasică 
aşteptată într-o exprimare oficială. Explicaţia lipsei de interes pentru această 
diferenţă de exprimare este simplă: substituirea aoristului cu imperfectul reprezintă 
o licenţă poetică destul de frecvent întâlnită în versuri, inclusiv pentru verbul 
71018co 10 . Să nu uităm însă că avem în faţă un fragment în proză şi destul de prozaic; 
aparent este vorba de un model preluat de pe alt artefact. Eroarea se întâlneşte 
uneori în mărcile de olari - de exemplu la Carsium şi la Sâmbăta Nouă avem patru 
opaiţe cu ştampila EYKTHMIIQN EFIOIIIEI 1 '=Euktemon a făcut - rămânând o 
raritate faţă de forma obişnuită a ştampilelor greco-romane, care cuprind doar 
numele producătorului la genitiv. 

Dacă luăm în calcul şi felul stângaci în care sunt trasate literele PK, trebuie să 
tragem concluzia că este vorba de un scrib localnic, nu de un grec. 

Datarea rămâne incertă din mai multe motive. Groapa/încăperea în care s-au găsit 
fragmentele ceramice putea fi contemporană sau ulterioară construcţiei de lemn / 
presupusul templu. Dacă în 1980-1983 aproape toate gropile erau considerate 
„încăperi”, raportul din 1993 revine la denumirea iniţială, niciuna din cele 134 de 
gropi descoperite între 1983 şi 1993 nefiind considerată „încăpere”. Raportul 
conţine şi fraza: Ţinând seama de obiectele descoperite, groapa (cercetată în 1992 
-n.n.)poate fi datată în sec. I a.Chr. şi ea aparţine nivelului III de locuire de la 
Ocniţa. 12 Exceptând o eroare de tipar, afirmaţia reprezintă o modificare radicală a 
sistemului cronologic propus în studiul Buridava dacică. Această schimbare de 
poziţie se înscrie în efortul de a data cât mai timpuriu posibil inscripţia regelui 

9 Această lacună este comună aproape tuturor desenelor şi fotografiilor de vase ceramice din 
lucrare. Singura dată oferită este despre grosimea peretelui vasului, 2 cm, care nu are importanţă 
pentru problema discutată. 

10 De ex. epigrama lui Nikomachos din Metapont, apud Egbert J. Bakker(editor), A Companion 
to the Ancient Greek Language, Wiley-Blackwell Publishers, 2010, p. 47;capitolul 4 Inscriptions 
a fost redactat de Rudolf Wachter. 

11 ISM V, nr. 114 (fragmentară), p. 136; nr. 235, p. 253, datate în secolul al II-lea. Echivalentul 
latin are numele producătorului la nominativ urmat de f(ecit). 

12 Mariana Iosifaru, raport privind săpăturile din perioada 1983-1993, RAN; textul era accesibil 
la 9 aug. 2017, dar în prezent este blocat. 



Thiamarkos. Const. C. Petolescu consideră chiar, în tratatul academic Istoria 
Românilor, voi. 1, p. 670, că Thiamarkos este contemporan cu Marcus Antonius şi 
Dicomes. Anterior, tendinţa fusese de a considera datarea profesorului Berciu prea 
timpurie 13 . 

Din punctul meu de vedere, conţinutul miscelaneu al gropilor 2,3 şi 4/1973 
împiedică o datare în ansamblu a conţinutului, fiecare piesă având vârsta proprie, 
eventual diferită de rest. Dacă într-adevăr arheologia dacică permite datarea doar 
cu o marjă de aproximaţie de + 50 de ani 14 , orice dată între 40 î. de Christos şi 60 
după Christos ar fi acceptabilă ; am putea, la limită, să vorbim de expediţia lui 
Tiberius Plautius Silvanus Aelianus în locul celei a lui Sextus Aelius Catus. Nu 
cred însă că a fost nevoie neapărat de o incursiune romană pentru a incendia 
nivelul II b al Buridavei dacice. 

Singurul element concret, propriu doar inscripţiei lui Thiamarkos, este eroarea 
87ioi8i pentru 87iolrias, iar paralela ei se regăseşte abia în secolul al II-lea în opaiţele 
lui Euktemon. Din acest motiv consider prea timpurii datările discutate mai sus, 
fără a putea prezenta un interval de timp mai clar determinat decât „prima parte a 
secolului I” al erei noastre. 

După părerea mea, inscripţia este completă şi nu avem motive să forţăm înţelesul 
ei prin completări care, până la noi descoperiri, rămân simple conjecturi. Prezenţa 
titlului regal este de obicei o garanţie - a calităţii sau cantităţii produsului - iar 
faptul că inscripţia este într-o limbă străină arată că aceasta se adresa străinilor şi 
nu autohtonilor. Deoarece vasele s-au păstrat în regiunea în care au fost produse, 
probabilitatea cea mai mare o are ipoteza că avem în faţă vase etalon a căror 
capacitate era garantată de către rege. 

Problema istorică adevărată o reprezintă însăşi existenţa aşezării de la Ocniţa- 
Cosota, prinsă între o puternică influenţă romană şi legăturile cu restul Daciei. 

13 Mircea Babeş, recenzie la D. Berciu, Buridava, în Mariana Iosifaru, Situri arheologice din 
oraşul Ocnele Mari, in Buridava IX, studii şi materiale- anuar al Muzeului Judeţean Vâlcea, 
Râmnicu Vâlcea, 2011, p. 84, n. 7. N. Gostar propunea o datare largă „de la Augustus la 
Domitian”(D. Berciu, Buridava, p. 156)- ceea ce reprezintă, într-adevăr, un interval prea lung. 

14 Alex. Vulpe in IstRom 1, p. 400: „în stadiul actual ne declarăm mai mult decât mulţumiţi dacă 
obţinem o precizare de + 50 de ani, ceea ce, proiectat în succesiunea evenimentelor, reprezintă 
totuşi un interval mult prea larg. O corecţie de 50 de ani poate schimba radical interpretarea 
istorică propusă pentru fenomenul de cultură materială studiat.” 



Datarea timpurie a inscripţiei lui Thiamarkos caută să evite dificultăţile apărute 
pentru modelul tradiţional al statului dac: acest fapt nu mai este posibil. Buridava 
dacică a dispărut înainte de războiul din 101-102, populaţia fiind strămutată în 
Buridava romană de la Stolniceni. 



3.2. Numele regelui: studiu de caz pentru onomastica dacică 

înainte de a expune punctul meu de vedere în problema numelui regelui şi 
deoarece o discuţie similară va avea loc si în cazul vasului de la Grădiştea 

Muncelului, consider necesară o privire de ansamblu asupra situaţiei actuale a 
studiului limbii strămoşilor noştri. 

5 5 

Ne confruntăm astăzi cu două provocări cărora cred că nu le-am răspuns adecvat, 
mai mult - pe care am preferat să le ignorăm. 

Prima, mai puţin periculoasă pe termen scurt, dar care ar putea avea consecinţe în 
viitor, este transformarea limbii dace într-un fel de mit lingvistic care atrage foarte 
multe persoane de nivel cultural mediu. Limba geţilor ar fi fost - rând pe rând sau 
în concomitent, nu are absolut nicio importanţă - aceeaşi cu sau strămoaşă a 
latinei, sanscritei şi limbii pelasgilor, fără să uităm etrusca; altă versiune mai 
concisă vede în ea limba paradisiacă în care au vorbit Adam şi Eva. Privită în acest 
context o teorie care vorbeşte de „geto-sarmatică” pare chiar ştiinţifică. Putem 
zâmbi, dar acest ghiveci este expresia crizei de identitate prin care trec foarte mulţi 
români - un iluzoriu „imperiu dacic” însoţit de o imposibilă „limbă mamă” a 
civilizaţiei europene reprezintă forme compensatorii, de aceea ataşamentul faţă de 
ele poate deveni foarte mare. Pentru a contracara această tendinţă de refugiere în 
pseudo-istorie avem nevoie de lucrări de popularizare de bună calitate. 

Excelenta carte a profesorilor L. Wald şi D. Sluşanschi Introducere în limba şi 
cultura indo-europeană - concomitent manual introductiv în lingvistica indo- 
europeană şi operă de popularizare a domeniului - a apărut acum peste treizeci de 
ani. Puţinele lucrări adresate publicului larg care au fost tipărite în deceniile 
următoare se situează cel mult la nivelul broşurii Indoeuropenii a lui Jean Haudry, 
considerată mediocră chiar în Franţa. 

5 

Este mult mai importantă cea de a doua sfidare pe care o avem de înfruntat. Pe plan 
internaţional, limba tracă şi cea illyră tind să devină un fel de notă de subsol în 
cadrul lingvisticii comparate. Nu pot analiza aici de ce acest trend, început acum 



aproape patruzeci de ani, a luat amploare la începutul secolului XXI 15 . Desigur că 
au contribuit la discreditarea acestor studii ingerinţele politice trecute sau actuale 16 
care au dorit să asigure fiecărui stat balcanic „limba sa strămoşească”, dar şi faptul 
că unele dintre obiectivele propuse - stabilirea dialectelor, a cuvintelor de 
împrumut - nu pot fi atinse cu materialul de care dispunem. Este un adevăr dureros 
cu care trebuie să ne obişnuim: oricât am fi de convinşi noi, „în cercul nostru 


15 Exemplele care urmează - luate doar din lucrări în limba engleză - nu sunt exhaustive, dar 
ilustrează situaţia actuală, cu evoluţia în direcţia negativă: 

- Cambridge Ancient History, voi. 3,1 1982, Sixth Printing, 2006 se încheie cu două subcapitole 
(20d şi 20e) scrise de E. C. Polome, dedicate limbilor illyră, respectiv tracă împreună cu daco- 
moesiană. Discutând punctele de vedere susţinute de lingviştii bulgari Decev şi Georgiev, dar 
combătute de I. I. Russu, savantul american afirmă (p. 882) că, deşi subiectul este controversat, 
pot fi găsite 40-45 de etimologii rezonabil de verosimile în tracă şi 20-25 în daco-moesiană. 
Poziţia prof. Polome este echilibrată, deşi acordă mare spaţiu teoriilor lui VI. Georgiev. 

- EIEC în 1997 s.v. Dacian language (pp. 145-146) afirmă că relaţia dintre tracă şi dacă este mai 
mult „un act de credinţă”, iar etimologiile acceptabile sunt doar 20-25. 

- The Concise Encyclopaedia of Languages of the World, editori K. Brown şi S. Ogilvie, 
Elsevier, 2009 nu are intrări aparte pentru limbile dacă sau tracă. Totuşi s.v. Romanian (pp. 900- 
904, autor J. Augerot) se afirmă că prima mare influenţă asupra limbii noastre s-a datorat 
„locuitorilor autohtoni illyri-daco-traci din regiune...Este probabil că o parte din structura 
morfo-sintactică a (limbii) române - în special aceea comună cu limbile neromanice din zonă - să 
provină din acest substrat pre-latin, dar lipsa completă de evidenţe textuale situează aceste 
posibilităţi în domeniul simplelor speculaţii”. Deşi acordă o importanţă exagerată împrumuturilor 
motivate istoric din limbi neromanice, articolul este corect, la obiect şi concis. 

- B. W. Fortson IV, Indo-European Language and Culîure -An Introduction, Blackwell 
Publishing House, Oxford, 2004, grupează limba tracă printre „limbile fragmentare”. Pe o 
jumătate de pagină (p. 404), autorul afirmă: 1. Din 80-90 glose păstrate, doar aprox. trei duzini 
pot fi considerate cuvinte autentic tracice. 2. Toate încercările de a găsi legături între tracă, 
frigiană, illyră sau „dacă (limba din provincia vecină Dacia, păstrată aproape exclusiv în câteva 
nume de plante de către Hesychius) sunt de asemenea pur speculative”. Atitudinea autorului este 
explicată la p. 400: „cercetarea acestor limbi, în special a celor mai puţin păstrate, a renunţat prea 
de multe ori la orice fel de precauţie, construind vaste edificii de interpretare cu o bază foarte 
mică de fapte constatate sau constatabile. Este sănătos să adoptăm o atitudine sceptică faţă de cea 
mai mare parte dintre ele”. 

- profesorul olandez R. P. S. Beekes afirmă în cartea sa Comparative Indo-European Linguistics, 
Second Edition, revised and corrected by M. van de Vaan, John Benjamins Publishing Company, 
Amsterdam /Philadelphia, 2011, p. 23: „ TRACĂ. Avem două inscripţii (una pe inelul de aur de 
la Ezerovo...) în limba tracă, vorbită în Bulgaria de azi şi în sudul României (???), pe care nu le 
putem înţelege.. .Poate că ar trebui să facem distincţia între tracă şi dacă (la nord)”. 

16 De exemplu: accentul pus de lingviştii bulgari pe deosebirile dintre „tracă” şi „dacă” sau 
obsesia continuităţii ilirice în Albania, rămasă doctrină oficială a statului. Multe din aberaţiile 
„daciste” care apar astăzi în România îşi au originea în propaganda anilor '80. 



strâmt” balcano-carpatic, de teoriile pe care le dezbatem cu ardoare, nu suntem 
convingători şi în afară, deoarece argumentarea pare/este nesatisfăcătoare. 


Tipul de reconstrucţie folosit până acum era bazat pe stabilirea unui număr limitat 
de cuvinte de referinţă, cu etimologii considerate certe sau foarte probabile; se 
stabilea un model simplu de funcţionare a limbii şi se construiau ipoteze de lucru 
care acopereau pe cât posibil aria problemelor. Ipotezele de lucru s-au aglomerat, 
devenind speculative; modelul tinde să se blocheze, deoarece fiind creat doar 
pentru un anume tip de cuvinte, introducerea altora noi în sistem este extrem de 
dificilă - de aici definirea celor „nepotrivite” drept „împrumuturi”, excluderea lor 
parţială 17 sau totală ca erori în izvoare. 

Recunoscând - atunci când este cazul - valoarea rezultatelor obţinute până acum, 
trebuie să avem curajul să reevaluăm atât etimologiile consacrate cât şi modelul în 
ansamblul său. 

Va trebui să creştem complexitatea modelului introducând o serie mai variată de 
fapte, cum ar fi: 

1. Deoarece cuvintele tracice şi dacice ne sunt transmise de străini - în special greci 
- care nu puteau nota sunete asemănătoare cu acelea reprezentate de noi astăzi prin 
literele ă, î, j, ş, ce, ci, ge, gi trebuie să luăm în calcul cât mai multe variante 
grafice pentru acelaşi cuvânt. Alternaţele a/e, a/o pot ascunde un sunet de tip [o], 
u sau y/i unul de tip [ t ], altfel spus aproximativ ă şi î. Ezitările în notarea cu 2, 
Z,E pot fi indicii pentru ş şi j; aşadar nu putem avea din start preferinţe pentru o 
anume variantă grafică. 

2. Străinii auzeau cuvintele în fraze, nu izolat, intonaţia si vecinătatea fonetică 
influenţând pronunţia, prin urmare redarea în scris era diferită. 

3. Trebuie să ţinem seama de modificările impuse de flexiune şi de derivare; avem 
Dierna dar şi statio Tsiemensis, iar o inscripţie ne vorbeşte de Bithidia Biţi , fără să 
mai insistăm că pentru numele tatălui putem întâlni în altă parte variantele Bitus, 
Bithus, Vitus. 


17 Exemplu uşor de verificat: numele dacice ale plantelor din De materia medica a lui Dioscoride 
este de 43, dar a fost redus de D. Decev la 26, v. FHDR 1= Izvoare 1, p. 385, n. 3. 



4. Să acordăm mai multă atenţie aferezei destul de frecvente a sunetului [s] şi a 
vocalelor iniţiale: Salmorus/Halmyris; Oroles/Roles. 


5. Existau variante eufonice, vezi Ea7.poSr|Go6<; / Xr|A.î)pppia, Pulpudeva pentru 
*Pupludeva/Plovdiv. 

6. Trebuie să luăm în calcul probabilitatea foarte mare ca sufixul -ko şi variantele 
sale să reprezinte un pronume demonstrativ cu rol de articol. 

7. Limba traco-dacă este o limbă satdm, astfel că grupurile indo-europene 
(reconstituite) k', g', k'h, g'h au devenit s" cu o valoare necunoscută. Totuşi un 
dublet 18 Berzobis -Bergule ne obligă să admitem că existau perechi de rădăcini cu 
consoane paltalizate şi nepalatalizate, diferenţa având un rol gramatical: *berg'h (= 
munte) +*ăb (=apă 19 ) + i (= marca locativului) > Berzobis =„satul de pe apa 
montană”; *bergh +*l 9 20 ~„satul muntelui”. 

Nu trebuie să ne facem iluzii: în afara unor descoperiri cu totul neaşteptate, care să 
ne furnizeze texte dacice - sau măcar tracice - ample, cu o traducere greacă sau 
latină, nu vom putea descrie în detaliu această limbă. Mai simplu spus, nu vom 
avea probabil niciodată un Dicţionar Dac - Român, aşa cum avem un Dicţionar 
Francez-Român; putem spera, în cel mai bun caz, să trasăm arii semantice în care 
să încadrăm componentele lexicale pe care le izolăm din cuvinte, iar în cele câteva 
situaţii în care recunoaştem o familie de cuvinte putem îngusta aceste arii până 
aproape de o traducere. Să nu uităm însă că - fără nicio excepţie - este vorba de 
ipoteze de lucru. 

Eu privesc problema reconstituirii limbii dacice din perspectiva unui istoric, punct 
de vedere oarecum diferit de acela al unui lingvist - deşi schimbul de date între cei 
doi este obligatoriu şi benefic. Poate că pentru unii încrederea în reconstituirea 
limbii tracice este doar un fel de „act de credinţă”, dar în ce mă priveşte înseamnă 
mult mai mult şi sunt convins că, dacă vom porni de la fapte de limbă care se pot 
compara cu realitatea, atunci putem păşi pe un teren solid. Din perspectiva 


18 

Existent şi în illyră: Berzimum/Bergamum, v. Introducere I-E, p. 102, unde însă rămâne 
neelucidat. 

19 Apare şi în *akşd + * ăb >Axiob-(apa neagră)>Axiopolis=Cernavodă. Aici „o” grafic poate 
reprezenta de fapt un [a], dar în cuvintele dacice ă se poate închide până la [o] . 

20 Sufix care forma un substantiv din altu V.Alutus + b = *Alutela>Arutela . 



istoricilor este mai important să ştim răspunsul la întrebări concrete - care era 
forma corectă: Zamolxis sau Zalmoxisl - decât să rezolvăm ipotetic şi speculativ 
alte probleme. 

Este indicat să discutăm întâi câteva toponime, deoarece realitatea geografică 
poate verifica etimologiile şi ne arată care sunt viţeii sacri care vor fi sacrificaţi. 

Se pot stabili trei niveluri de verosimilitate ale reconstrucţiilor, depinzând de cât de 
bine putem localiza toponimul antic, de existenţa unor caracteristici locale şi de 
calitatea reconstrucţiilor noastre etimologice. Exemplele au fost astfel alese încât 
să cuprindă o cât mai mare arie de fenomene lingvistice specifice. 

Prima serie este a toponimelor cu maximă probabilitate, care derivă de la 
caracteristici păstrate până astăzi. 

Argamum - fiind localizat sigur la Capul Dolojman, unde se găseşte un tip aparte 
de calcar, etimologia sa este *rg-(m)m l - (loc) foarte alb. Forma „normală”, 
palatalizată, se poate întâlni în hidronimul tracic Arzus =„râul argintiu” (Ptolemeu, 
Geographia, 3,11,5 şi 7 (oraşul Arzus). Depalatalizarea este motivată gramatical: 
grad pozitiv= normal g 7 superlativ g. 

Germisara - Geoagiu-Băi, etimologie recunoscută de mult drept *g w herm + *sara= 
Izvor cald/izvoare calde. 

Salsovia - se află lângă o peninsulă 22 care are forma unui colţ de mistreţ; ţinând 
seama de forma Salmorus, reconstituim prima parte drept *k'lm de la *kel 1 /*kln 23 
care a dat atât lat. culmen, cât şi germanicul Holm =ostrov. Partea a doua -sovia 
este comparabilă cu letonul zuobs din *g'ombhos=dinte; dificultăţile prezentate de 
m- pot fi depăşite pornind de la o formă cu vocalism zero *g'mbh -,,a muşca, a 


21 Pentru sufixul -(m)m v. Introducere I-E p. 265, n. 11. Pokomy, pp. 64-65, porneşte de la o 
formă palatalizată, însă exemplul din tracă are -y-; forma sanscrită este rg- v. Rg-Veda. 
Toponimul apare la Hecateu din Milet sub forma Opyapr|, probabil varianta tracă. 

22 Peninsula este formată de un cot al Braţului Sfântul Gheorghe între longitudinile 29°08' şi 
29° 11'. De fapt, un scurt curs de apă izolează complet acest petec de pământ, transformându-1 în 
ostrov; ţinând seama de dimensiunile sale foarte reduse nu se poate afirma cu certitudine că 
braţul exista şi în antichitate. 

23 Pokorny, p.544. 



sfărâma în dinţi” 24 sensul general fiind „ostrovul dintelui”. 


Thiagola - denumirea apare la Ptolemeu (111,10,2), fiind aceeaşi pentru o baltă, un 
braţ şi o gură a Dunării. Descriind zona, Ammianus Marcellinus ne dă un fel de 
traducere - deşi nu foloseşte denumirea ptolemeică: "palustri specie nigrum"= 
„având o culoare întunecată, asemenea unei mlaştini” 25 , ceea ce sprijină 
identificarea Thiagolei cu micul braţ numit azi Cerneovca, deoarece hidronimul de 
origine slavă înseamnă „negru”. Se justifică o etimologie din indo-europeanul 
dhngdl < dhengwo corespunzând germanului dunkel= întunecat 26,27 . 


Există un număr de toponime pentru care se pot propune fie mai multe etimologii, 
fie mai multe localizări; acestea constituie a doua grupă, cea în care avem nevoie 
de logică istorică şi geografică pe lângă cunoaşterea lingvistică. Atrag atenţia că în 
identificarea noastră trebuie să ţinem seama de diferenţa de locaţie între aşezarea 

5 5 5 5 

dacică şi cea romană; ea există în marea majoritate a cazurilor şi poate varia între 
8,5 km - distanţa dintre Ocniţa Cosota şi Stolniceni/Buridava romană - şi aprox. 43 
km în linie dreaptă 28 între Grădiştea Muncelului şi Ulpia Traiana. 

Acmonia - De obicei este identificată cu Agnaviae din Tabula Peutingeriana, azi 
Zăvoi (Caraş-Severin) 29 , dar această opinie nu se poate susţine nici pe baze 
fonetice ori paleografice (ar fi un adevărat tur de forţă să se greşească 4 din cele 5 
litere iniţiale), nici prin poziţia pe harta ptolemeică. Efectuând calculele pentru 
drumul dintre Dunăre şi Ulpia Traiana - care la Ptolemeu apare sub numele 
Sarmizegethusa Basileion 30 - ajungem la concluzia că Acmonia se afla în zona 


24 

Pokomy, p. 369 formele *g'ombhos şi *g'mbh. J. Pokomy se întreabă la p. 382 dacă nu cumva 
forma g'embh- provine din g'ep(h)-/g'ebh-„bot” ceea ce ar putea fi o altă explicaţie pentru 
absenţa nazalizării. 

25 

Fontes Historiae Daco-Romanae, voi. II, pp. 118-119. 

26 Dunkel a avut şi sensul de noros, unele cuvinte din familie semnificând chiar eclipsă v. 
Pokorny, p. 247-248 sub dheng w o. 

27 Pentru toate identificările toponimelor din Geografia lui Ptolemeu v. Cristian-Radu Staicu, 
Dacia şi cele două Moesii în GEOGRAFIA lui Claudius Ptolemaeus - O nouă abordare a 
problemei - ediţie electronică accesibilă pe site-urile academia.edu, scribd şi InternetArchive. 

28 Distanţa geometrică este calculată folosind coordonatele localităţilor, fiind cea mai scurtă 
posibil; distanţa pe drumurile de azi este de aprox. 60 km. 

29 EAIVR 1, p. 22. 

30 Se va discuta mai departe acest lucru, dar distanţa faţă de Tiriskon/Tibiscum este fără nicio 
îndoială comparabilă cu distanţa dintre Tibiscum şi Sarmizegetusa din Tabula Peutingeriana : 35 
m.p. faţă de 37 m.p. V. Cristian-Radu Staicu,op.c/t., pp. 21-22. 



Pasului Domaşnea, probabil chiar în localitatea cu acelaşi nume unde s-au găsit 
urmele unei aşezări romane 31 . Dacă etimologia Asamum< *ak'men >sanscritul 
asman-piatră este corectă 32 , vedem chiar cu mai multă îndreptăţire Acmonia drept 
*akmon + *i locativ, aşadar încă o opoziţie formă palatalizată=adjecti v/formă 
nepalatalizată = substantiv. Putem aproxima Asamum-,,valea stâncoasă” prin 
opoziţie cu Acmonia~„stânca, steiul”. 

Aizis, Aizisis - Este una din etimologiile cele mai îndrăgite, caracterizarea limbii 
dacilor drept satdm bazându-se chiar pe evoluţia *aig'->Aiz-'c apră'. De fapt, este o 
etimologie nu numai întâmplătoare, născută din mirajul cuvântului ideal, ci şi 
foarte puţin necesară. Avem *g'hold- „aur” în toponimul tracic Zaldipara, în 
numele de trib dacic Saldensii şi în antroponimul geto-dacic Zoltes 33 , de unde 
g',g'h>s". Dacă forma fonetică *aig nu este motivată în niciun fel de semnificaţia 
sa -„capră/ţap” - fapt care reprezintă un principiu de bază în lingvistică, între un 
toponim concret şi înţelesul cuvântului trebuie să existe o relaţie. Nu avem cum să 
argumentăm înţelesul „capră” pentru acest punct anume de pe hartă. Putem, 
dimpotrivă, să susţinem o etimologie din *ayes/*aios =„aramă; fier; metal” 34 dacă 
luăm în calcul minele din Banat. Aizis din epoca romană (se pare Fârliug 35 ) se afla 
într-o zonă relativ joasă, dar localitatea dacică Aizis putea fi peste munte la Bocşa 

O 

sau Ocna de Fier , după cum putea fi vorba şi de un zăcământ local, mai puţin 
important. 

Deusara - Toponimul apare pe tăbliţa cerată nr. 3 37 , iar paralela cu Germisara a fost 
observată încă de Th. Mommsen. Dar dacă Germisara înseamnă „izvor cald”şi 
admitem ipotetic că Deu- provine din *ddw-„a arde ” 38 , trebuie să găsim un loc în 
apropierea Munţilor Apuseni care are apa mai caldă decât aceea de la Geoagiu Băi. 


31 V. IDR 3/1, pp. 136-137. 

32 VI. Georgiev la Polonie, op. cit. 877. Pokorny, pp. 18-22. Introducere I-E p. 306: „ciocanul 
de piatră derivând de la variate forme ale unei rădăcini IE:*kamor/*kamon şi *akmor/akmon - 
termen arhaic şi de tip popular; skr. asman-, lit. akmuo, v. sl. kamy 'piatră'.” 

33 Se poate analiza direct: g'hold +*tmm + *s=*g'holtăs>Zoltăs/Zoltds, de unde ionianul Zokxr\ ţ 
=„foarte bălai”. V. ISM 1, inscr. 15, pp. 84-85 pentru Zoki\\<y, pentru sufixul superlativ *-tmm v. 
Introducere I-E, p. 237 şi n. 11 p. 265. 

34 V. Introducere I-E, *ayes- p. 281; Pokorny, *aios- pp. 15-16 

35 EAIVR 1, p. 50, s.v. Tabula Provinciae Daciae din IDR 1 propune Ezeriş în aceeaşi zonă de 
câmpie înaltă. Indexul din IDR 3/1, p. 271 are intrarea „Aizizis (Dacia, Banat ?)”. 

36 Localităţile apar în Tabula Provinciae Daciae din IDR 1. Bocşa Română are vestigii romane şi 
urme de exploatare minieră, v. IDR 3/1, pp. 133-134. 

37 IDR 1, pp. 201- 206; comentariu p. 187. 

38 Radicalul a dat dacicul 5uv = urzică, v. Introducere I-E, p.l 10. 



Aceste izvoare există şi se găsesc la Vaţa de Jos 39 , distanţa în linie dreaptă faţă de 
Alburnus Maior/Roşia Montană fiind de aprox. 42 km . 


Dierna - I.I. Russu a susţinut etimologia *dher- =,,aşezare, localitate, sat”, iar 
forma cu infixul -i- este dată ca exemplu de „iodizare” în dacă 40 . După părerea mea 
avem din nou de-a face cu o etimologie simplistă şi o examinare grăbită a 
cuvântului. Etimologia este simplistă pentru că este imposibil de susţinut un 
toponim „satul”, fără niciun atribut calitativ; întotdeauna avem Satu Mare, 
Satulung, Satu Bătrân, Satchinez (din sat + „chinez”= cneaz), fapt verificabil atât 
în prezent, cât şi în antichitate. Dierna/Orşova Veche se afla în imediata apropiere 
a Drobetei, aşadar nu era nici singura, nici cea mai importantă aşezare. Etimologia 
*dher- nu explică nici dezvoltarea cu -na. Pronunţarea primei silabe a evoluat în 
două direcţii: cea dintâi atestă evoluţia grupului Die- spre o formă Zerna, dar nu 
aceasta a fost cea predominantă. Avem derivatul statio Tsiernensis şi falsa analiză 
populară Tserna-Cerna={ apă) neagră în slavă, deoarece probabilitatea matematică 
pentru a avea în acelaşi loc o formă Tsiernensis şi un hidronim Cerna, fără a fi în 
relaţie una cu alta este zero, indiferent cât am forţa lucrurile 41 . Aşadar, trebuie 
găsită altă etimologie. Se poate argumenta logic în felul umător: Dierna se afla în 
imediata apropiere a Porţilor de Fier, zona cea mai îngustă de pe întreg cursul 
Dunării. Radicalul IE pentru poartă/uşă este *dhwer- 42 , dezvoltări cu -n, dar cu 
vocalizări diverse, se întâlnesc în armeană, greacă, germana veche, iar forma 
sanscrită torana 43 desemnează o intrare monumentală. Prin urmare putem trage 
concluzia că tradiţia noastră populară a păstrat sensul acestui toponim. Problema 
transformării unui [w] în [j] nu este insolubilă 44 , dacă ţinem seama de labilitatea 
semivocalei [w] atât în limba dacilor cât şi în limba română. 


39 

Elena Berlescu, Dicţionar enciclopedic medical de balneologie. Editura ştiinţifică şi 
enciclopedică, Bucureşti, 1982, svv, indică pentru Geoagiu-Băi temperaturi ale izvoarelor între 
29°-31° C (p. 162), iar pentru Vaţa de Jos între 35°-38,5°C (p. 337). 

40 IDR 3/1, p. 63; pentru iodizare v. Introducere I-E, p. 112. Diftongarea în dacă nu poate fi 
redusă numai la simpla „iodizare” deoarece există cuvinte cu diftongi secundari care nu se pot 
încadra în acest tipar. V. discuţia mai departe. 

41 Avem de altfel exemple în care numele localităţilor din zona daco-moesiană s-au păstrat în 
hidronime: Berzobis - Bârzava, Ampelum-Ampoi, Augusta-Ogosta etc. 

42 Pokorny, pp. 278-279; v. şi Introducere I-E, p. 303: *dhwer-. Slava veche are forma 
dvor=curte, de unde dregătorul dv ornic/v ornic. 

43 V. MMW, p.456; DSF, p. 290. 

44 Putem face o paralelă cu evoluţia probabilă care a dus de la *mandos=„cal mic”,„animal 
mic=neînţărcat” (v. Pokorny, p. 729 s.v. mend-,mond-,(mnd-?); Introducere I-E, p. 103) la 
cuvintele din substrat mânz/mânzat:cuvântul dac a fost asimilat în latina populară, iar forma 
românească este continuarea acuzativului latin: *mandw-um>*mandyum> mânzu -forma veche a 
cuvântului. Evoluţie similară în cazul cuvântului viezure. 



Seria a treia de toponime are rostul să arate că se poate îmbunătăţi probabilitatea 
unei etimologii corecte în cazul unor anume toponime; pentru acestea putem avea 
şanse de peste 50% pentru rezultate corecte utilizând datele diferite pe care le-am 
acumulat, dar subliniez că, în final, obţinem doar ipoteze cu un grad mai mare de 
verosimilitate, nu certitudini. 

Ampelum, Pelendava şi Polonda - Este vorba despre trei toponime care au în 
comun grupul pel/pol. De la bun început ne gândim la cea mai simplă şi logică 
soluţie: radicalul i.-e. *pel- 45 care stă la baza rădăcinii larg răspândite *pjn-, care - 
prin cuvântul latin plenus - se regăseşte în limba română sub forma „plin” 46 . Sensul 
iniţial implica bogăţie/bunăstare. Prefixul am- 41 se regăseşte în varianta an- în 
denumirea Ansamensi -„someşenii, cei de pe râul Samus”; aşadar Ampelum este 
localitatea aflată pe un zăcământ bogat - la fel cum Zlatna de origine slavă trimite 
direct la aurul din subsol -, fără legătură cu substantivul grec r\ aţurstax;-„podgorie, 
vie”. Diferenţa dintre Pelendava şi Polonda nu constă atât în vocalizare - ne putem 
gândi la un [o] originar - cât în statutul lor: prima este un oppidum, de aici 
terminaţia -dava, în timp ce a doua este numai o aşezare, sufixul -da provenind 
probabil din rădăcina i.-e. *dhe- 4& „apune, a aşeza”care, de altfel, se presupune că 
se află şi la originea terminaţiei -dava. Dacă Pelendava este în mod sigur la 
Craiova, pentru Polonda nu avem încă o identificare sigură, după părerea mea fiind 
poate vorba de Târgu-Ocna/Tiseşti 49 . Ampelum s-a păstrat în hidronimul Ampoi. 


Arcidava/Argidava 50 , Arcinna şi Arcobadara/Arcodabara - Toponimele au în 
comun radicalul arc-; el se întâlneşte între rădăcinile i.-e. de exemplu în latină 
arx, arceo, arca, în greacă apKsco 51 . Putem să ne gândim la locuri fortificate 
natural, însă nici Arcodabara, nici Arcinna nu au putut fi identificate cu 

45 Y. Pokomy, pel- 1 D, p. 799 -800, - „a umple; belşug”; pelu- „grămadă”. 

46 V. şi vechiul cuvânt indian prna= plin, cu r pentru 1, Introducere I-E, p. 47. 

47 Deşi aparent avem Am-Mutrium, toponimul Amutrium nu poate fi plasat pe Motru. V. 
Cristian-Radu Staicu, op. cit., p. 30 şi n. 34. 

48 Pokomy, pp. 235 - 239 sv. dhe- 2 . 

49 V. Cristian-Radu Staicu, op. cit., p. 37. 

50 Arcidava apare în Tabula Peutingeriana şi la Geograful din Ravenna, Argidava este forma din 
Geografia lui Ptolemeu. EAIVR 1 p. 89 şi, în general, istoriografia românească preferă prima 
formă pentru numele antic al localităţii Vărădia. Arg- se întâlneşte în Argamum, v. mai sus; în 
acest caz este vorba despre o „cetate albă”. Toponimul se întâlneşte şi în teritoriul Histriei, v. 
ISM 1, inscr.nr. 358, p. 470. 

51 Chantraine, pp. 109-110, s.v., Pokorny, pp. 65-66. 



certitudine 52 . Sunt convins că Arcuda nu este un toponim din substrat, în ciuda 
părerii agreate de mulţi cercetători 53 , fiind vorba probabil de traducerea în 
neogreacă a unei denumiri româneşti: neogr. ApKoo5a= Ursoaica 54 . 

Dreco şi Athrys -Dreco este un hidronim care apare şi sub forma Drica 55 , foarte 
probabil Bega de astăzi. Athrys este râul Iantra din Bulgaria, Iordanes şi Procopius 
din Caesarea transmiţându-ne forma din sec. al Vl-lea Iatra/Iatron 56 . Athrys apare 
la Herodot, IV,49, identificarea cu Iantra fiind privită foarte rezervat în ediţia 
română 57 . Hidronimul reprezintă piatra unghiulară a construcţiei teoretice 
imaginate de VI. Georgiev în separarea în două limbi - tracă şi dacă - a proto- 
tracei 58 . Acceptând ipotetic ambele identificări - Dreco(n)=Bega şi Athrys=Iantra - 
observăm imediat opoziţia evidentă dintre formele naturale ale cursurilor celor 
două râuri. Deşi descrie un arc larg, valea Begăi are puţine cotituri, ceea ce a uşurat 
transformarea ei în canal de navigaţie. Prin contrast, Iantra are un curs extrem de 
neregulat. Putem explica cele două hidronime tocmai prin aceste particularităţi 
pornind de la radicalul i.-e. *dherd-, cu vocalism 0. Dreco este „râul drept, fără 

52 V. Cristian-Radu Staicu, op. cit., pp. 26-27, unde propun localizarea Arcodabarei în zona 
Sărăşel-Şieu-Măgheruş; Arcinna se găseşte probabil la Pinoasa, op. cit. p. 37. 

53 Y. A. Yraciu, L D G, pp. 157, 174, autorul propunând chiar o evoluţie *Arcudava> rom. 
Arcuda. 

54 V. Lambros Peţinis, Dicţionar grec-român. Editura ştiinţifică şi enciclopedică, Bucureşti, 
1976, p. 107. Pledează în favoarea acestei explicaţii şi faptul că Joiţa, localitatea de reşedinţă a 
comunei din care face parte astăzi Arcuda, s-a numit iniţial „Popeştii lui Faca”, alt nume de 
origine greacă, v. ibid. p. 414; G. I. Lahovari, Marele Dicţionar Geografic al României , Editura 
Socec, Bucureşti, 1902, voi. 5, pp. 51-52, svv. Popeşti-Bâcul (comună) şi Popeşti-BâcuUPopeşti- 
lui-Faca( sat). Nu există o dava în localitate; marea aşezare de la Popeşti (corn. Mihăileşti) se află 
în judeţul Giurgiu, la aprox. 30 km de Arcuda, fiind identificată ipotetic cu Argedava, v. 
EAIVR 3, pp. 352-354. 

55 V. FHR 2: la Priscus Panites Dreco (p. 260, la acuzativ: pexa xov Tcxpov 6 xe ApiţKcov 
ksyopsvoq) şi Drenco (p.282 la genitiv xou ApsyKcovoq); la Iordanes, Getica, MU şi Geograful din 
Ravenna întâlnim forma Drica (pp. 429 şi 581). EAIVR 2, p. 78, s.v. îl identifică ipotetic cu 
Bega, deorece era descris drept navigabil. 

56 V. FHR 2, pp. 422- 423 (Iordanes), 468-469 (Procopius). Iordanes vorbeşte despre cetatea 
Nicopolis ctitorită de Traian (Nicopolis ad Istrum/ad Haemum) aflată lângă acest râu, dar 
transformă dacii în sarmaţi, v. nota 35, p. 423. Este probabil o referinţă la manevra de învăluire 
încercată de Decebal şi de aliaţii săi în primul război cu Traian. 

57 Herodot, Istorii,y ol. 1, Editura Ştiinţifică, Bucureşti, 1961, (traducere şi note de A. Piatkowski 
şi Felicia Vanţ-Ştef), n. 222, p. 515. 

38 V. Introducere I-E, p. 111. Reticenţa mea nu se referă la faptul că vorbim despre 
dialecte/limbi în spaţiul traco-dacic, ci la caracterul inevitabil speculativ al acestor teorii, 
deoarece nu avem suficient material de referinţă. 



meandre”; sufixul *-ko şi variantele sale se întâlnesc frecvent în cuvintele traco- 
dacice: antroponimele Comosi-cus, Mos-kon, Zalmodegi-kos, toponimele Napo¬ 
ca, Serdi-ca, numele populaţiilor Da-ci, Costobo-koi. Acest pronume, folosit ca 
sufix, a jucat probabil un rol esenţial în faptul că în limba română articolul hotărât 
face corp comun cu substantivul şi este post-pus. După toate aparenţele trebuie să 
pornim de la varianta depalatalizată a rădăcinii *-£'<?/-*k'o 59 =„acesta”; afirmaţia se 
poate susţine deoarece pronumele indo-european a produs articolul hotărât post- 
pus din armeană -s, în timp ce dialectele albaneze au formele ki, ky=„acesta”, deci 
forme care nu au evoluat spre 5 ”. 

Athrys poate fi analizat admiţând un prefix *ţz-=„non-”, dhr- ( =dher- cu vocalism 
0) şi un sufix *-rys din *srew 60 =„a curge”- construcţie comparabilă cu Napa-ris -, 
aşadar aproximativ „râul care nu curge în linie dreaptă”. Este o explicaţie care se 
poate justifica geografic, spre deosebire de „râul aprig” o ipoteză mult prea 
generală, nespecifică. 


Ibida - Toponimul este identificat la Slava Rusă (jud. Tulcea). A. Aricescu a 
propus să fie citit „Libida” , dar lectura a fost respinsă argumentat în ISM, 5 . 
Etimologia sprijină varianta Ibida, susţinută de la V. Pârvan încoace. Există 
radicalul i.-e. * (e j/wa=,,roşcat” 63 care a dat în franceză (din substratul celt) if, în 
engleză yew, în vechea germană de sus iwa, păstrat în germană în forma Eibe - 
toate cu sensul „tisă”; în greacă oa, or), oîr|=scoruş de munte(Sorbus), în limbile 
baltice /eva=cruşin, iar în rusă iva= salcie 64 . Deoarece -w- este slab în limba dacă, 
oscilând între w/b şi chiar dispărând 65 , putem vedea în Ibi-da „aşezarea de la 
copacul roşu”- foarte probabil răchita. Este posibil ca în regiunea Deltei, unde nu 
existau pini maritimi, cuvântul 7 i 8 UKr| să fie corespondentul grec al daco-geticului 
*ibi-. 


59 Pokorny, pp. 609-610. 

60 Chantraine, p. 991, sv. 'psro. Elidarea lui 5 - poate explica lungirea lui a-< n-. Pronunţarea 
târzie [nt] poate fi o urmare a caracterului ploziv a sunetului notat 0, v. mai departe. 

61 A. Aricescu, Armata în Dobrogea romană, Ed. Militară, Bucureşti, 1977, pp. 149-151. 

62 ISM 5, p. 242 şi inscr. nr. 225, p. 245. 

63 Pokorny, p. 297, s.v. ei- 3 . 

64 Chantraine, pp. 770-771, s. v. oa. 

65 V. seria Patauissa-Potabissa-Potaissa, ECR, p.609, s.v. Potaissa. 



Istros - Pentru acest nume al Dunării şi pentru cel al cetăţii Istria nu avem până 
acum o etimologie. De la început există o problemă: forma greacă presupune un 
spirit lin la începutul cuvântului - ’doxpoc;, ’loxpta, în timp ce forma latină are o 
aspiraţie -Hister, Histria. Diferenţa se datorează unei caracteristici a dialectului 
ionian, vorbit la Histria şi la Tomis, iar faptul că aspiraţia apare totuşi în textele 
latine dovedeşte că avem o pronunţie locală păstrată în toată antichitatea. Soluţia ar 
fi să presupunem căderea unui sunet sau unor sunete de la începutul cuvântului. 
Avem de altfel câteva cazuri care implică sigur afereza: Salmorus/Halmyris; 
Gerasus>Siret/Hierasos; Scorilo/Coryllus; Oroles/Roles; tot afereza poate explica 
dubletul Esbenus/Hezbenus 66 . Ptolemeu afirmă că numele Istros se aplică numai 
sectorului din aval de Axiopolis /Cernavodă, cel în care avem despărţirea Dunării 
în braţele care izolează Insula Mare şi Insula Mică a Brăilei, iar apoi ramificarea în 
braţele Deltei. Presupunând *s/*sw- la începutul cuvântului, am avea *S(w)istrd- 
cu paralelă imediată în termeni i.-e. pentru „soră”, cele mai apropiate fiind goticul 
swistar -la genitiv swistrs, iar la dativ swistr - şi formele cu -e- din limbile 
germanice şi slave swester, respectiv sestra . Se poate aşadar interpreta 
hidronimul Istros drept „râurile surori”. 

Marcodava - Toponimul este menţionat în discuţia despre etimologia numelui 
Thiamarkos 68 . Se poate afirma cu o mare probabilitate că Marcodava corespunde 
situ-lui de la Lechinţa de Mureş 69 . Această identificare poate constitui un argument 
pentru ipoteza lui V. Pârvan, după care numele aşezării ar fi fost *Marisodava- 
dava de pe Mureş 70 . Totuşi, dacă este paleografie normal ca un K uncial să fie scris 
IC, de unde posibilitatea să fie apoi citit şi scris în minusculă -io-, este mai greu ca 
un IS în alfabet latin să devină K sau un -io- să fie interpretat drept k. De aceea, 
ţinând seamă de importanţa centrului de producţie a ceramicii de la Lechinţa, am 
putea eventual face o paralelă cu sanscritul mrd- 2 = lut, argilă 71 : 


IDR 2, p.142, inscr. nr. 323. Etimologia din EIEC, p. 576, s.v. Thracian language, nu mi se 
pare convingătoare:Esbenus, Eo(3sveiO(;=,,car’; aş presupune mai curând radicalul *wesu-=,Joxm”. 
67 Pokomy, p. 1051, s.v. suesor-; Introducere I-E, p. 291. 

/r o 

I.I. Russu, Epigraphica, p.38:„ nu la fel de verosimilă este apartenenţa la această grupă (a 
numelui tracic -marko-) a toponimului asemănător (după structura formal -fonetică similară) 
Marcodava din Dacia”. 

69 V. Cristian-Radu Staicu, op. cit., p.25. 

70 V. Pârvan, Getica. O protoistorie a Daciei, Cultura Naţională, Bucureşti, 1926, pp. 259-260: 
„Desigur nu «Sitz eines Markus» (Tomaschek, II 2,66), felul acesta de formaţii hibride...fiind 
mai târziu decât epoca în care se redacta originalul lui Ptolemaeus. Şi iarăşi nu, simplu, 
Mapodava... ci, eventual, şi etimologic (Marisia, Marisis, Marisos) şi paleografic(e un k în plus, 
iar originalul a fost latin), Marisodava. Totuşi avem Marcinium şi MapKS-pcora ... chiar în 
getică”. 

71 MMW, p. 830; DSF,575; Huet, s.v.; în multe compuse radicalul devine prin asimilare mrc-. 



*mrd- + *ko- +dava>*mard+*ko+dava>Markodava~cetatea olarului. 


Rhabon - Jiul - menţionat doar la vărsare de Geografia lui Ptolemeu, dar al cărui 
curs poate fi totuşi reconstituit 72 pe harta sa - are un nume care poate deveni 
semnificativ pentru reconstituirea gramaticii limbii traco-dacice. Presupunând un s- 
iniţial dispărut, *Srabo- se încadrează suficient de bine în seria derivată din 
rădăcina i.-e. *srexv- = „a curge, a izvorî”; putem de fapt presupune că -sara şi - 
zera sunt variante vocalizate eufonic sub stăpânirea romană dintr-un *-sra iniţial. 
Deoarece Jiul are două izvoare destul de lungi - Jiul de Est şi Jiul de Vest -, iar una 
din formele ablativului dual i.-e. este *-bhyo 73 , putem presupune întemeiat că 
numele dacic al râului însemna „apa cu două izvoare”. Aceasta ar fi un început de 
dovadă privind supravieţuirea dualului în limba dacă. S-ar putea ca şi alte cuvinte 
să fie la acest număr. Am în vedere în special toponimul neidentificat Mal-va şi 
sufixul -da-va/-âofiov. Dacă vom considera Malva drept un dual al cuvântului din 
substrat mal, cu sensul „localitatea de pe amândouă malurile < 01tului>” am avea 
un criteriu de identificare 74 , căutând o aşezare importantă străbătută de acest râu. 
Pentru -dava/-dafiov am avea o explicaţie a diferenţei calitative faţă de toponimele 
cu sufixul simplu -da; -da este o aşezare civilă unitară, în timp ce -da-va este o 
aşezare dedublată, constituită dintr-o parte extinsă civilă şi o fortăreaţă, o acropolă 
sau o întăritură care nu înconjoară întreaga localitate. 

Ziridava - Toponimul a fost identificat ipotetic cu marea cetate de la Pecica (jud. 
Arad). Acesta este localizarea Ziridavei dacice, deoarece dacă vom calcula 
distanţele cu coordonatele lui Ptolemeu Ziridava romană se afla la Sânnicolaul 
Mare, pe locul unei importante aşezări provinciale, având caracter militar 75 . Din 
punct de vedere pur fonetic este posibilă o apropiere de sanscritul in-=noroc, 
avere, prosperitate; frumuseţe , dar o etimologie este greu de stabilit; dacă 
echivalenţa cu totul ipotetică de mai sus se verifică, avem posibilitatea de a 
înţelege cum vocalizau străinii cuvintele dace. 


72 De-a lungul văii sale s-ar putea afla localităţile Arcinna (=Pinoasa?) şi Phrateria 
(Căciulăteşti?); v. Cristian-Radu Staicu, op. cit., pp. 29-30. 

73 Introducere I-E, p. 231. 

74 Această ipoteză are un argument suplimentar în graniţele atribuite acum provinciei Dacia 
Malvensis, v. EAIVR 2, s.v. Dacia, harta de la p. 18. Pentru Malva, v. EAIVR 3, pp. 20-21, s.v. 

75 Cristian-Radu Staicu, op. cit., pp. 20-21. Pentru materialul arheologic de la Sânnicolaul Mare, 
v. IDR 3/1, pp. 243-246. 

76 MMW, p. 1098, s.v. sri-3 ; DMF, p. 743. 



Am considerat necesară această lungă introducere pentru stabili câteva puncte de 
sprijin în analiza principală, cea a numelui regelui Thiamarkos, în condiţiile în care 
absolut tot ceea ce consideram elucidat în etimologia traco-dacilor se află pus sub 
semnul întrebării. Putem defini proto-traca drept o limbă veche în cadrul i.-e. 
aflată la limita 77 dintre satdm şi centum, evoluând eventual pe un fond i.-e. chiar 
mai vechi, căruia îi aparţin poate toponime şi hidronime precum Carpis, 
Karpathos, Pathissus, Tiarantos. Etimologiile pe care le-am propus au avantajul că 
permit comparaţii cu alte limbi. 

Studiul lui I.I. Russu rămâne cel mai important de până acum asupra etimologiei 
numelui regelui care a domnit la Buridava. Autorul ne prezintă lista cu omonimi 
până în secolul al Vl-lea, incluzând în ea şi persoane cu numele Zemarchus şi 
Zimarcus, pe care le consideră variante târzii ale numelui Thiamarkos. Pornind de 
la observaţiile lui Tomaschek din 1894, preluate şi dezvoltate de D. Decev, I.I. 
Russu ajunge la etimologia *g'heii>Thia>Zia-=care se mişcă repede + 
*marco/a=cal. ls Termenul celtic-italic pentru cal se regăseşte şi în traco-dacă, dar 
numai în a doua parte a compuselor. Aşadar -marco=cal în Thiamarkos, dar nu şi 
în Marcodava. 

De fapt întreaga interpretare are o logică precară. Deşi se porneşte de la forma 
©lapapKoţ, demonstraţia se face doar pentru Ziapapieri din Kabyle/Iambol. 
Numele lui Ziais, soţia dacă a regelui coistobocilor 79 este în acelaşi timp cheia 
explicării primului element, dar şi diminutiv al lui Ziapapieri. Lista celor şase 
persoane cu numele Zimarcos, Zemark-/-chos nu poate fi integrată în seria 
Thiamarkos-Tiamarcus - Ziamarke deoarece niciun model fonetic al limbii dace nu 
a admis o evoluţie *ei>*ya>*e/*e s0 . 

Este evident necesară o altă etimologie decât „cal iute de picior” 81 , dar nu vreau să 
fiu greşit înţeles: spre deosebire de o practică destul de răspândită, nu am avut 
intenţia să lezez memoria unui distins lingvist. Trebuie spus foarte clar că 


77 Să nu uităm că pentru o lungă perioadă de timp dacii au fost vecini cu grecii, înainte de 
migraţia acestora din urmă spre zona mediteraneeană, apoi cu celţii. 

78 Pentru g'hei, v. Pokorny, pp. 424-425 (trimiterea din Epigraphica, p.37, n. 4 este la o ediţie 
mai veche). 

79 

V. 1.1. Russu, Epigraphica, pp. 37-38; în 1.1. Russu, Daco-geţii, p. 55 relaţia cu Ziapapier] nu 
este menţionată. 

80 V. astfel de modele de evoluţie fonetică în A. Vraciu, L D G, p. 91; Introducere I-E, p. 109, 
E. C. Polome loc. cit. 

81 Există - probabil sub influenţa onomasticii greceşti cu elementul hippo- -un fel de „obsesie 
cabalină” într-o serie de etimologii ale numelor Dromichaites/Dromochaetes, Esbenus, 
Thiamarkos. 



onomastica dacică este o zonă de nisipuri mişcătoare - ne putem scufunda foarte 
uşor, acordând încredere chiar celor mai bune teorii şi reconstrucţii. 

Neavând un corespondent fizic - spre deosebire de toponime şi de numele de plante 
- analiza numelui depinde de foarte multe ori de felul cum „decupăm” numele, 
astfel că numărul de modele care se pot propune este întotdeauna mai mare decât al 
silabelor sale. Atunci când selectăm „varianta noastră” introducem un factor 
subiectiv inevitabil. Din acest motiv, nu mi-am propus găsirea „soluţiei” 
etimologice pentru unul sau altul dintre numele regilor daci, ci numai încadrarea 
acestora în arii semantice logice, în concordanţă cu ceea ce ştim despre ei şi epoca 
lor. 

Este utilă „decuparea” numelui Thiamarkos în trei unităţi: 

Thiama-r-kos Ziama-r-ke 

-ko(s) şi corespondentul său feminin -ke reprezintă foarte probabil - după cum am 
arătat mai sus la toponimul Drecon - un pronume demonstrativ cu rol de articol, 
care transformă în substantiv orice tip de radical; 

-r- poate fi interpretat fie ca un infix care dă radicalului un înţeles pasiv (compară 
cu laudor=sunt lăudat), fie ca un element *-dr/*-rd care crează adjective: mare, 
tare, viezure 82 aceasta fiind varianta cea mai plauzibilă. 

Silaba thia-e ste cea care pune cele mai mari probleme: avem o aspirată şi o vocală 
pe care ar trebui să o considerăm „iodizată”; dar este într-adevăr aşa? 

Sunetele reprezentate prin aspiratele greceşti 0,cp,x sunt considerate în zona tracică 
evoluţii particulare specifice de slăbire a consoanelor ocluzive, iar atunci când apar 
în aria lingvistică dacică ele ar reprezenta sunete fricative, pentru care nu exitau 
echivalenţe în alfabetul grec. Această diferenţă ar reprezenta un element distinctiv 
important între cele două limbi, susţin partizanii teoriei celor două limbi diferite. 
Să observăm însă că un factor favorizant al acestei diferenţe grafice îl reprezintă 
faptul că zona tracă se află în aria cu epigrafîe predominant greacă a regiunii 
balcanice, în timp ce provinciile daco-moesiene se află la nordul liniei Jirecek, în 
partea în care predomină inscripţiile latine. Este prin urmare mult mai probabil să 
găseşti în prima zonă cuvinte băştinaşe scrise cu 0, (p, x, decât să presupui că un 
scrib roman ar analiza sunetele „barbare” pentru a reda bh, th, dh g3 . 


82 Pentru mare cuvânt din substrat v. A. Vraciu L D G; pentru „viezure”=„furăciosul”, v. 
Introducere I-E; tare se compară imediat cu tara-bostes, fiind format din *tl=a rezista şi -ra. 

83 Numele capitalei provinciei Dacia era scris de Ptolemeu în greacă Sappr^syeGonaa, în timp ce 
inscripţiile provinciei, în limba latină, au ortografia Sarmizegetusa. Este foarte interesant că în 
Ulpia Traiana epitetul nu apare niciodată întreg, ci numai sub forma Sarmiz. Thiamarkos este 
scris - chiar la curtea regelui - cu th în greacă, în timp ce în inscripţia latină din Ratiaria CIL III, 
14507 avem Tiamarcus. 



Problema adevărată este că aceste forme nu ar trebui să existe în limbi satdin 4 . 
Dar sunt aceste sunete evoluţii sau supravieţuiri? Versurile X,434 şi 435 din Iliada 
au cuvintele @pf|ÎKS<; şi 'Pfjoo<;, primul fiind varianta ioniană a cuvântului 
©paiKec;= traci, iar celălalt este forma proto-tracă a cuvântului i.-e. *reg'= rege. 
Aceasta arată că în timpul lui Homer - sec. IX-VIII î. de Chr. - g' devenise s ” dar 
dentala aspirată se păstra încă. De aceea, pare mai plauzibil ca, în loc să 
presupunem o reapariţie târzie a aspiratelor, să vedem o evoluţie de la ocluzive 
aspirate la plozive 85 , nu la ocluzive simple. S-ar explica astfel, de exemplu, de ce 
sufixului -para din partea tracică îi corespunde în Dacia -bara’ 6 . Probabil că 
sunetul reprezentat prin th- era mai apropiat de [d] decât de [t], de aici, prin 
asimilare regresivă avem Bithidia 87 , iar Thiamarkos poate evolua spre Ziamarke, 
similar cu dies>zi. 

Aşadar, putem presupune că radicalul din care provine numele regelui începea cu 
aspirata dh-, cum a fost cazul cu Thiagola. 

Să analizăm diftongul din prima silabă a rădăcinii. Se vorbeşte tradiţional despre 
„iodizare”, dar din modul de prezentare în tabelul fonetic care opune varianta dacă 
celei tracice, aceasta ar privi numai *-e- indo-european; sunetul ar rămâne 
neschimbat în tracă, devenind însă *-ie- în daco-moesiană. Rolul hotărâtor în 
susţinerea acestei teorii îl are ipoteza după care Diema provine din *dher- 
=„aşezare”, dar - după cum am arătat mai sus - această etimologie este cu totul 
improbabilă. Punctul slab al aşa-zisei „iodizări” este că limitează extinderea 
fenomenului numai la [e]. De fapt avem diftongi cu semivocala []] cu absolut toate 
vocalele, atât „ascendenţi” (tip [j] + V), cât şi „descendenţi” (tip V + [j]), alături 
de variante ale aceluiaşi cuvânt sau radical fără diftong. Probabil că sub accentul 
tonic o vocală (lungă) deschisă a dat diftongi de forma [j + V] şi[w+ V] iar una 
închisă diftongi [V+jl şi [V + w]; articularea lui [w] era mai slabă şi a fost 
pronunţat [j].Exemplele următoare sunt concludente şi suficiente: 

84 Excepţia remarcabilă de la această regulă o constituie sanscrita. 

85 Pentru definiţia plozivelor v. D. Crystal, A Dictionary of Linguistics and Phonetics, sixth 
edition, Blackwell Publishing, Oxford, 2008, p. 372. 

86 V. Zuro-bara, Arcoda-bara (corectură obligatorie din „Arcobadara” lui Ptolemeu); simplul fapt 
al existenţei lor este mult mai important decât numărul mic al toponimelor (numai două). 
Situarea lor în zona marginală a provinciei subliniază realitatea că pentru zona traco-dacă, 
regiunea daco-moesiană reprezenta centrul inovator, iar partea tracică era periferică şi 
conservatoare, un factor care accentua diferenţele dintre ele. 

87 

ISM 5, inscr. nr. 228, p. 241:„Othi(s) Seutis vivo se posuit sibi et Bithidi(a)e Biţi coniugi... ” Se 
observă cosecvenţa autorului inscripţiei de a folosi -th- atât în numele său, cât şi în cel al soţiei, 
în timp ce patronimicele nu au aspiraţia întâlnită în variantele lor greceşti. 



Athrys-Iatra/astăzi Iantra; Burebista/Botiebistas; *deigh-l Zalmodegikos /Diegis; 
Utus/Oescus =OioKoc/azi Vit 88 ; seria Duras /Diurpanaeus/Zyraxes. 


De aceea este logic să ne gândim că prima silabă a numelui regelui Buridavei avea 
la origine un *-ă-. Aşadar trebuie să găsim rădăcini i.-e. care să explice un radical 
dacic iniţial *dhăma-. Deoarece interpretările onomastice rămân deschise, mă 
mulţumesc să indic trei direcţii principale pentru cercetări viitoare: 

- cuvintele greceşti Ganga, 0a(F)a - „admirabil, minunat” din *dhă-w, dhe 2 -w ; 

-sanscritul dhăma(n)- care se referă în principal la locuinţele cereşti -în special cele 
ale Focului şi Soarelui -, dar are şi sensul „majestuos, strălucitor” 90 ; apropiat ca 
sens, dar cu vocală scurtă, este verbul german dămmern-= „a se lumina de ziuă”; 

-goticul dâms = judecată, cunoştinţă, părere, cu familia sa: dâmeins, domjan; sens 
aproximativ: „chibzuitul”. 

Primele două etimologii se încadrează cel mai bine în tipologia „numelor de 
domnie” specifice regilor daci. 


88 Probabil ar trebui privit mai curând drept un derivat de la foarte furios, turbat” care a 

dat v. eng. wod şi germanul Wut decât ca o formă a lui *udd(r)- cum interpreta VI. Georgiev. 

89 V. Chantraine, pp. 424-425. s.vv.; Pokorny, p. 243, s.v. *dheid/dhiă/dhî. Semivocala w a 
dispărut aici la fel ca în *dhaw-k >Dacus. 

90 MMW, s.v. p. 514; DSF, p. 340: dhăma -=„categorie de fiinţe supraomeneşti” şi dhăman-, cu 
observaţia că în compuse are forma dhăma-; Huet, s.v. dhăman-=„ forţă, putere; majestate, 
splendoare, strălucire”. 




Fig. 55/1 din Hadrian Daicoviciu, Dacia de la Burebista la Decebal, Ed. Dacia, 
Cluj-Napoca, 1972 


4. Vasul regelui Decebal. 

Este vorba de un vas aproape perfect conic, lucrat la roată şi ars oxidant - de aici 
culoarea brun-roşiatică. Raportul dintre înălţime şi diametrul gurii este ~0,6 ceea 
ce este aproape valoarea numărului de aur 0,618. 

Vasul a fost încadrat la categoria „imitaţii după ceramica de import” 91 şi comparat 
cu ceramia ştampilată produsă la Arezzo. 


91 


V. I. Glodariu, Relaţiile, p. 226. 











4.1. Dimensiunile şi volumul. 

Publicista Aurora Peţan susţinea în 2017 92 că a calculat în premieră volumul şi 
greutatea vasului care poartă numele lui Decebal: 187 1, respectiv peste 60 kg, dar 
din păcate calculul autoarei este greşit. Deoarece aflarea capacităţii vasului poate fi 
relevantă, voi reface calculul cu aceleaşi date. 

A 

înălţimea exterioară = 75 cm = 7,5 dm notată h 
Diametrul exterior al gurii = 125 cm = 12,5 dm de unde 
Raza exterioară a gurii = 62,5 cm = 6,25 dm notată R e 
Diametrul exterior al bazei = 6 cm = 0,6 dm de unde 
Raza exterioară a bazei = 3 cm = 0,3 dm notată R f 
Grosimea pereţilor ~ 3 cm 
Densitatea materialului = p = 1-1,1 kg/dm 3 (???) 

Din datele de mai sus rezultă că interiorul trebuie privit ca un con, întrucât 
diametrul exterior al bazei este egal cu suma grosimii pereţilor. Deoarece nu avem 
informaţii despre adâncimea vasului, înălţimea interioară poate fi aproximată 
considerând că fascicolele de generatoare care crează feţele exterioară şi interioară 
ale peretelui sunt paralele, astfel încât formează acelaşi unghi cu planul gurii, raza 
interioară fiind însă cu 3 cm = 0,3 dm mai mică: 

Tangenta unghiului dintre generatoarea exterioară şi raza cercului gurii 

Tg* = 7,5/6,25 = 1,2 x=50°ll’40" 

Raza interioară a gurii = 59,5 cm = 5,95 dm notată R 

înălţimea interioară a vasului = 5,95 x 7,5/6,25 = 7,14 dm 

Autoarea citată vede forma exterioară a vasului drept un trunchi de con, ceea ce 
este o exagerare, deoarece baza mică rezultă din grosimea pereţilor. Pentru 
trunchiul de con reprezentând volumul exterior avem ecuaţia: 

92 A. Peţan, Vasul cu inscripţia „Decebalus per Scorilo”- sursă electronică, site-ul autoarei. 
Articolul este scris concis şi la obiect, relatând faptele privind descoperirea celebrului artefact. 



V ext = 71 h{ Re 2 + Rf 2 + Re Rf) : 3 = 7,5tt(6,25 2 + 0,3 2 + 6,25 x 0,3) : 3 = 322,229 231 
din 3 

Volumul interior este foarte aproape de un con perfect - diametrul bazei mici tinde 
spre 0 - ecuaţia fiind 

V = 7i IR 2 : 3= 7,14ti x 5,95 2 : 3=264,704 157 dm 3 
Masa proprie a vasului ar fi atunci 
G = p (V ext - V)= 1,1 x 57,525 dm 3 = 63,277 kg. 

Erorile autoarei citate sunt două: 

-Volumul repezintă doar 0,70 din cel real; singura explicaţie ar fi că, pe parcurs, a 
calculat masa grânelor care puteau umple vasul, iar în final a confundat datele; 

- densitatea materialului este subevaluată; argila are p=l ,4 kg/dm 3 , iar porţelanul 
p= 2,4 kg/dm 3 , astfel încât densitatea reală este « 2 kg/dm 3 . 

Dimensiunile oficiale ale vasului 93 sunt în exterior 

-înălţimea 73 cm 7,3 dm 

-diametrul gurii 126 cm = 12,6 dm 

-diametrul fundului 6 cm 

Admiţând aceeaşi grosime a pereţilor (0,3 dm) şi un mod de calcul similar pentru 
aproximarea înălţimii interioare obţinem 

Tg x = 7,3/6,3=1,15873 x= 49°12’19",3 

Raza interioară = 60 cm = 6 dm 

înălţimea interioară = 6 x 7,3/6,3 = 6,952381 dm, de unde volumul interior 
V”= 6,952381 tt x 36 : 3= 262,098 6 dm 3 


93 H. Daicoviciu şi colab., Illiri şi daci , Bucureşti - Cluj, 1972, apud I. M. Grec,op. cit., pp. 138 - 
139; IDR 3/3, p. 271. 



Rezultatele sunt comparabile, iar importanţa lor este deosebită: capacitatea vasului 
de la Grădiştea Muncelului este de exact 10 amfore romane 94 , marja de eroare fiind 
1,9/1000, mult mai mică decât în cazul etaloanelor de greutate descoperite în 
cetăţile pontice, unde aproximaţia putea fi mai mare de 10% 95 . 


4.2. Marcajele. 

Datele expuse până acum permit discutarea problemei principale în cazul vasului 
lui Decebal: ştampilele. 

Este necesar să combat de la bun început părerea că avem de a face cu o singură 
pereche de ştampile. Teoria respectivă a devenit un fel de „legendă urbană” chiar 
în rândul istoricilor, multe lucrări reproducând numai varianta din Dacia de la 
Burebista la Decebal, iar uneori autorii vorbesc numai despre o singură pereche de 
impresiuni 96 . Am reuşit să găsesc în diferite lucrări publicate fotografii pentru trei 
perechi de impresiuni, imagini pe care le reproduc aici. 

Foto 1-2: FIG. 55.2 din Hadrian Daicoviciu, Dacia de la Burebista la Decebal, 

Ed. Dacia, Cluj-Napoca, 1972 

Foto 3-4: Foto grafia de la p. 33 din albumul lui Ion Miclea Romania antiqua, Ed. 
Meridiane, Bucureşti, 1969 

Foto 5: Fotografia inscripţiei din Mircea Muşat, Izvoare şi mărturii străine 
despre strămoşii poporului român, Ed. Academiei, Bucureşti, 1980, p. 141/1 

6 este obţinută prin rotirea cu 180° în sensul acelor de ceasornic a imaginii 5 

7-10 sunt obţinute prin rotirea cu 180° a imaginilor 1-4 

Foto 11: desenul ştampilelor din IDR 3/3, p. 257 

Foto 12 desenul ştampilelor în Epigraphica, p.43 


94 EAIVR 3, p. 64, s.v. metrologie: „amphora 26,26 1”. 

95 V. acad. E. Condurachi, Introducere, la N. Stoicescu, Cum măsurau strămoşii, Ed. Ştiinţifică, 
Bucureşti, 1971, pp. 19-20; pondurile pentru o libra =327,45 g variau între 282 g şi 340 g. 

96 V. I. M. Grec, loc. cit. Aurora Peţan menţionează patru perechi de ştampile, dar I. Glodariu 
arată în IstRom 1, p. 779, n. 2 că este vorba de cinci grupe. 

Se observă imediat că: 


1- ştampilele din fotografiile 1-2 sunt complet diferite de cele din 3-4 şi nu se pot 
obţine una din alta prin rotirea ştampilelor; 

2 - perechea 3-4 se regăseşte în 5, dar PERSCORILO este răsturnat. 

Perechea din fotografia lui I. Miclea are textul normal, iar publicarea ei s-a făcut cu 
aprobarea acad. Constantin Daicoviciu şi a prof. Hadrian Daicoviciu, care au scris 
paginile explicative ale volumului 97 . 

Nu se poate trage decât o singură concluzie: 

Au existat cel puţin două perechi distincte de ştampile, una cu textul scris normal, 
iar cealaltă cu textul voit „ în oglindă faptul se justifică doar dacă presupunem 
că au existat minimum două persoane care au examinat vasul înainte de ardere, 
ştampilele fiind marca şi contramarca de control, garantând în numele regelui 
Decebal corectitudinea execuţiei. 

y 

Aşadar vasul era cel mai probabil un etalon de stat. 

Discuţii suscită şi caracterul clădirii în care a fost găsit artefactul, o construcţie de 
formă poligonală din zona fortificată a Sarmizegetusei dacice. Nu de puţine ori s-a 
sugerat că este vorba de o clădire cu caracter religios. Este o construcţie din lemn, 
cu 20 de laturi din bârne de 2 metri lungime fiecare, iar diagonala măsoară 12,50 
m; pe latura de sud era o intrare cu pragul din cărămizi, iar pe latura de vest o alta 
cu pragul din două blocuri de calcar 98 . Am arătat cu alt prilej 99 că nu cunoaştem cu 
adevărat caracteristicile templelor dacice. Singurele care pot fi considerate în mod 
sigur construcţii cu caracter religios sunt Sanctuarele VI şi VII de la Grădiştea 
Muncelului, deoarece formează un complex unitar împreună cu altarul supranumit 
„Soarele de andezit”. Prezenţa unei abside în câteva edificii geto-dacice - printre 


97 I. I. Russu, Epigraphica, p. 43, şi IDR 3/3 foloseşte desene cu spaţiul dintre „per” şi „scorilo” 
mărit intenţionat, după cum se observă în foto 11 şi 12. Legenda desenului din Epigraphica 
precizează că impresiunea ştampilei este inversată. 

98 

După I. H. Crişan, Spiritualitatea geto-dacilor. Repere istorice. Editura Albatros, Bucureşti, 
1986, p.163; autorul consideră că locuinţele poligonale sunt virtual rotunde. Planul clădirii la H. 
Daicoviciu, Dacia, p.163. 

99 Cristian-Radu Staicu, Interpretarea astronomică a datelor din sanctuarele de la 
Sarmizegetusa, pp. 6-8; ediţie electronică accesibilă pe academia.edu, scribd şi InternetArchive. 



care şi cel de la Cârlomăneşti, unde s-a descoperit inscripţia regelui B...- măreşte 
probabilitatea caracterului sacru al complexelor respective, fără a avea însă 
certitudini. 

Particularitatea clădirii poligonale este că are două intrări. Aceasta ar putea indica 
o circulaţie pe două sensuri - de tip intrare/ieşire - prin urmare ar fi mai logic să 
vedem în ea un punct de control, de colectare sau de taxare, ceea ce explică şi 
existenţa celor două depozite adiacente. 

4.3. Inscripţia. 

Punctul nodal al oricărui studiu despre marele vas de la Grădiştea Muncelului îl 
constituie interpretarea inscripţiei. Ea este văzută de cea mai mare parte a 
cercetătorilor drept dovada filiaţiei dintre Scorilo, menţionat de Frontinus, şi 
Decebal sau cel puţin a relaţiei strânse de înrudire dintre ei. 

Din momentul descoperirii şi până acum a fost acceptată aproape unanim părerea 
academicianului Constantin Daicoviciu că avem trei cuvinte pe două ştanpile 

DECEBALUS PER SCORILO 

Am arătat de la început dezvoltarea neprevăzută pe care au luat-o teoriile 
speculative pe marginea acestui text. 

Descoperirile de la Buridava/Ocniţa şi Cârlomăneşti au eliminat, în opinia mea, 
orice temei pentru interpretările care vedeau, începând cu V. Pisani 100 , mărci ale 
producătorilor = olarilor care au făcut vasul. Spre deosebire de lumea greco- 
romană, unde scrisul era cunoscut de o parte importantă a populaţiei, prin urmare 
exista un public ţintă extins şi intern , în Dacia pre-romană inscripţiile autohtone 
erau apanajul regelui, apărând cu totul excepţional - chiar în altă limbă; în acest caz 
publicul ţintă era limitat şi extern, fiind reprezentat de grecii sau romanii cu care 
monarhul avea contacte. 

Scindarea textului din cea de a doua ştampilă, care a părut absolut necesară până 
acum, deschide două direcţii de interpretare, după limba presupusă a inscripţiei. 
Interpretarea cea mai veche vede aici o propoziţie în limba dacilor; deoarece 


100 V. citatul din 1.1. Russu, Epigrafica, p. 45, n.31. V. totuşi discuţia din cap. 3,1 cu trimiterile 
la tratatul academic Istoria Românilor, unde autorii au opinii divergente asupra subiectului. 



consider că într-adevăr este vorba de cuvinte dacice, chiar dacă le explic într-un 
mod diferit, voi reveni mai jos cu detalii. 


I. I. Russu, D. Protase, C.C. Petolescu şi, mai recent, I. M. Grec susţin că textul 
este latin, cu interpretările alternative: „Decebal a făcut prin(= cu ajutorul lui) 
Scorilo <vasul>” şi „Decebal a făcut pentru (=cu per în loc de pro ) Scorilo 
<ofranda>”. Atât calculul de mai sus - care arată în mod clar caracterul utilitar al 
obiectului -, cât şi paralela cu celelalte vase cu inscripţii reduc drastic 
probabilitatea acestor ipoteze. 

Să revenim la prima ipoteză: limba este dacă. Susţinătorii filiaţiei Scorilo - Decebal 
văd în per echivalentul latinului puer=„ copil”, astfel că se deschid două posibilităţi 
cu acelaşi rezultat: fie per este varianta coruptă a lui puer, fie poate fi pus în relaţie 
cu -paus, -per,-por care apar în cuvinte tracice 101 cu sensul de „fiul lui”. Mă simt 
obligat să spun că ar putea pleda în favoarea acestei interpretări faptul că în 
inscripţia 228 din ISM 5, citată mai sus, pusă de Othis fiul lui Seutes, apar în 
ultimele rânduri (ininteligibile) literele PEVER. 

Totuşi există două puncte foarte slabe în construcţia acestei teorii: 

- în toate numele tracice în care apare elementul per/por poziţia sa este finală, aşa 
cum se întâmplă în patronimicele din limbile germanice cu componentele -son şi 
-dottir = „fiul/fiica lui...” iar dacă urmăm logica acestui tipar ar trebui să citim 
„Decebalusper Scorilo”(!), =„fiul lui Decebal, Scorilo”; 

- celelalte două inscripţii includ un titlu pe lângă nume. 

Problema comună tuturor interpretărilor este că nu se poate explica forma 
gramaticală a construcţiei. Pentru susţinătorii ipotezei dacice dificultatea o 
reprezintă numele regelui scris cu -us, iar cei care consideră că textul este în limba 
latină sunt nevoiţi să considere numele Scorilo indeclinabil, ceea ce este în 

5 “ 


101 De exemplu: Vitu-paus, Zi-per, Muca-por; ultima formă se regăseşte şi la costoboci:/ 3 /*?- 
porus, Nato-porus. V. şi I. Glodariu în IstRom 1, p. 779, n. 2 



contradicţie cu existenţa variantei Scorinis 102 , după toate aparenţele o contragere 
din *Scori(lo)nis. 


După părerea mea, eroarea iniţială, probabil inevitabilă, a fost tocmai împărţirea în 
trei cuvinte a textului. Vittore Pisani avea în această privinţă dreptate: sunt doar 
două cuvinte, dar lingvistul italian nu avea cum să intuiască rolul celui de al doilea. 
Prin comparaţie cu celelalte inscripţii descoperite în Dacia este logic să interpretăm 
PERSCORILO drept un titlu care substituie cuvântul BAZIAEYZ 103 . 

Dacă admitem acest punct de vedere, putem explica apariţia lui PERSCORILO 
astfel: 

Există un prefix indo-european *per- păstrat ca atare în latină, perfectus -„făcut 
până la capăt, desăvârşit” - prefix devenit în limbile germanice şi celtice ver-. 
Numele celtic compus Cingetorix este amplificat cu acest prefix devenind 
Vercingetorix. Extrem de probabil şi în cazul inscripţiei dacice avem de a face cu 
aceeaşi intensificare a sensului. 

5 

Frontinus îl numeşte pe Scorilo „dux Dacorum”, ceea ce în terminologia romană 
trimite spre un comandant militar. Un alt Coryllus este menţionat de Iordanes cu o 
domnie de peste 40 de ani. 

Este vorba însă de un nume sau de o funcţie? Avem dreptul să punem această 
întrebare, deoarece izvoarele au confundat în cazul lui Vezina o funcţie cu un nume 
propriu, iar în cazul lui Diegis un titlu protocolar cu numele persoanei. Este evident 
că Vezina reprezintă un derivat de la rădăcina indo-europeană *wedi -,,a şti, a 
cunoaşte, a vedea” - cel care vede, văzătorul, prezicătorul. Diegis poate fi 
comparat cu Zalmodegikos, nume compus cu *deigh- „a arde”, probabil cu o 
specializare a sensului spre „a străluci”, de unde Diegis - „strălucitul, ilustrul”. Se 
poate interpreta chiar numele lui Bicilis 104 - cel care ar fi arătat romanilor locul în 


102 V. I. I. Russu, Daco-geţii, p. 55. Atât Scorilo cât şi Scorinis apar doar o singură dată în 
inscripţii. I. Glodariu atrage atenţia în IstRom 1, p. 779, n. 2, că ar fi trebuit să avem Decebalus 
per Scorilonem fecit, iar forma ştampilelor implică o abreviere Scorilo(nem) şi omiterea 
completă a lui fecit, (scris de obicei/-n.n.). 

103 Ştampilele sunt de altfel dispuse pe un cerc, astfel că putem citi şi PERSCORILO 
DECEBALUS, cum se întâmplă chiar în fig. 55/2 din H. Daicoviciu, Dacia. 

104 Cassius Dio, LXVIII, 14, 5; Izvoare 1, p. 697. Slavul bîk=taur. 



care era ascuns tezaurul regal - drept „bouarul/văcarul”. 

Nimic nu ne împiedică să vedem în Scorilo un nume ilustru care a devenit 
denumirea prin excelenţă a unei demnităţi, în cazul nostru una militară, de cel mai 
înalt grad. Să ne amintim de hititul Labarna, al cărui nume a devenit sinonim cu 
„rege” în ţara sa; de romanul Gaius Iulius Caesar de la care avem titlurile 
monarhice Caesar, Kaiser, Ţar. Procesul invers este şi el posibil, fiind vorba de un 
traseu firesc de „popularizare”, la fel cum astăzi avem Vasile din Basileios, 
Despina, Rex şi Regina, fără ca vreuna din persoanele care poartă aceste prenume 
să fie de sânge regesc. 

Etimologia lui Scorilo nu a fost stabilită satisfăcător. Se poate face o apropiere de 
radicalul *sker- =„a tăia; secure”. Dezvoltarea cu -l creează un substantiv din altul, 
prin urmare sensul aproximativ ar putea fi „purtătorul unei arme tăioase”, mutatis 
mutandis la fel ca „spătar” din „spatha”=sabie, spadă. Amplificarea cu per- ne 
permite să presupunem că Perscorilo înseamnă „comandant suprem”, oarecum în 
aria de acoperire a latinului „imperator”. Rămâne doar să găsim motivul care a dus 
la substituirea lui „basileus” cu „perscorilo”. 



5.Titulatura regilor daci. 


După cum am arătat deja mai sus, denumirea indo-europeană a regelui este *reg' 
din care provin indianul rajah, latinul rex sau celticul rix. Deoarece limba tracă 
face parte din grupul satdm, g palatal - notat -g' - devine un [ s ], iar *reg' devine 
res-, pentru care avem câteva dovezi: 

- regele trac Rhesos personaj în cartea a X-a a Iliadei; 

- Rhescuporis, numele unor regi traci 105 ; 

- Rhascus, prinţ trac; 

- toponimul Resculum din Dacia, probabil „domeniu/ocol regal” 106 . 

Grecii din cetăţile pontice au dat tuturor dinaştilor geţi cu care aveau relaţii numele 
„basileus”, fără a însemna neapărat că erau conducătorii unor regiuni importante. 
Se remarcă totuşi cazul lui Moskon care apare pe o monedă cu titlul regal grec: 
BAUAE^S MOSKON OS -(subînţeles: moneda) „regelui Moskon”, unde numele 
regelui putea garanta calitatea argintului. 

După descoperirile de la Cârlomăneşti şi Ocniţa se poate afirma că Burebista a 
folosit oficial titlul de basileus în relaţiile cu cetăţile pontice, aşa cum apare în 
decretul în cinstea lui Acomion din Dionysopolis. Această inscripţie îi acordă lui 
Burebista titulatura de „cel dintâi şi cel mai mare dintre regii din Tracia” . Regele 
dac a căutat să emuleze regatele elenistice pe diverse planuri: Acornion este un 
„prieten al regelui”, titlu întâlnit la curţile suveranilor de obârşie macedoneană; 
planul clădirii numite Sanctuarul I - Sanctuarul vechi mare porneşte de la modelul 
porticului de nord al agorei din Cyrene 107 ; există de asemenea multiple dovezi că în 
elaborarea planului marilor edificii dacice s-au utilizat unităţi de măsură din lumea 
greco-romană. 


105 Deoarece numele apare şi sub forma Rhascuporis, probabil că în prima silabă avem un sunet 
[a], similar cu „ă” din limba română. 

106 Pentru Resculum, v. ECR, pp. 672-673, s.v. şi DIVR, p. 503, s.v. Localizarea sa, aşa cum 
argumenta I.I. Russu în DIVR, era în zona Alburnus Maior=Zlatna, Bologa fiind foarte probabil 
Ulpianum al lui Ptolemeu, v. Cristian-Radu Staicu, Dacia şi cele două Moesii..., pp. 27-28. 

V. Cristian-Radu Staicu, Interpretarea astronomică..., pp. 6-8. 



Putem afirma că Burebista a folosit modele elenistice şi pentru a-şi organiza statul. 
Ar constitui totuşi o imensă eroare să vedem în ceea ce a fost numit „statul 
centralizat dac” un regat de acelaşi tip cu statele de azi. Fiind un stat teritorial - la 
fel cu modelele sale - era superior tipului polis. Nu putem aprecia nici măcar 
ipotetic coerenţa organizării stăpânirii lui Burebista; foarte probabil conceptul 
politic care stătea la temelia statului era patrimonial, ceea ce însemna că regele 
putea dispune împărţirea teritoriului între moştenitorii săi. Dacă după asasinarea 
marelui rege stăpânirea lui s-a împărţit fără un amplu război civil, aceasta se 
întâmpla şi pentru că a existat o soluţie cutumiară de partajare, ceea ce nu implică 
nicidecum revenirea la domnie a vechilor linii dinastice locale. 

Subliniez faptul că, în ciuda imprecaţiilor lui Horatius - care trimetea războiul civil 
din Roma la daci şi părţi - , nu avem nici ştiri în izvoare, nici dovezi arheologice 
despre conflicte fratricide pe teritoriul Daciei; mai mult, în cele mai multe cazuri 
davele nu aveau asigurată aprovizionarea cu apă necesară pentru a rezista unor 
asedii îndelungate. Buridava chiar iese în evidenţă prin faptul că, după ce în epoca 
nivelului I - anterioară regelui Thiamarkos - se construise un rezervor de apă 
funcţional, acesta a fost scos din uz în perioada corespunzând cu nivelurile II b - III, 
iar suprafaţa cisternei a devenit platformă pentru locuinţe 108 . Putem trage concluzia 
că între domniile lui Burebista şi Decebal avem o epocă relativ paşnică în zona 
Daciei propriu-zise. 

Pentru Scithya Minor/Dobrogea situaţia a fost diferită, în principal din cauza 
intervenţiei guvernatorilor romani, fără a atinge totuşi proporţii care să justifice 
lamentările lui Ovidius. Relatările lui Cassius Dio sunt interesante în măsura în 
care ne sugerează existenţa unor ierarhii între dinastii locali. 

Rezumând textul Istoriei romane, în regiunea dintre Dunăre şi mare a existat în 
generaţia imediat următoare lui Burebista un rege principal Dapyx, a cărui 
autoritate a fost contestată de către Roles, un prieten al romanilor. Probabil că 
Roles nu era rege, deoarece Dio Cassius nu-i dă acest titlu, ci doar unul dintre 
maiores terrae - mai marii locului. Romanii îl înfrâng pe Dapyx şi extind 
conflictul, fără motiv, pe teritoriul lui Zyraxes; deşi nu menţionează titlul de 
basileus, Dio vorbeşte despre „stăpânirea” lui Zyraxes. Această ierarhizare -regi, 
stăpânitori, nobili= personaje importante pe plan local - putea să fie chiar mai 

108 


D. Berciu, Buridava, pp. 67-69. 



veche, vezi inferioritatea lui Zoltes faţă de basileul Rhemaxos. Dar ierarhie 
înseamnă structură, înseamnă organizare, chiar dacă nu la nivelul postulat de 
teoriile mai vechi. 

Această ipoteză este susţinută de câteva informaţii destul de disparate şi neclare 
din perioada războaielor cu romanii. Decebal a trimis două solii la Traian pentru a 
trata încheierea păcii. Acordul s-a încheiat numai când trimişii au fost din rândul 
celor numiţi tarabostes/pilleati, care aveau rangul cel mai înalt la curte şi în 
societate. Precedenţii ambasadori erau din categoria Kopr|xai/comati, cu mai puţină 
influenţă. Trebuie să lăsăm în urmă interpretarea egalitaristă care vedea în aceştia 
daci „pletoşi” din rândul ţăranilor. Decebal putea fi sfidător atunci când considera 
necesar, dar nu putea trimite oameni luaţi de la coamele plugului să trateze cu 
împăratul roman, chiar în condiţiile în care era vorba de o misiune de tatonare 109 . 
Grecii aproximau cuvintele străine prin paronime din limba lor, iar Koprixai se pot 
încadra într-o serie cu Comosicus si Comidava/Cumidava. Al treilea nivel ierarhic 

5 

pare să fi fost constituit de otKsxai, cei mai de frunte membri ai acestei clase 
adunându-se după Su(i)das în oraşul Oiketia 110 . Bineînţeles, este vorba în primul 
rând de o etimologie populară pentm acest toponim, dar termenul oîksxou nu poate 
avea sensul grecesc 111 , deoarece epitetul 87ii(pav8oxaxai, superlativul de la 
87ii(pavf|<; =„ilustru, strălucit, referitor la persoane care se disting prin rang sau 
prin naştere (nota lui A. Bailly)” 112 nu se putea aplica sclavilor. Putem vorbi, cel 
mult, de „servitori ai regelui” la figurat -aşa cum erau desemnaţi funcţionarii 
publici. 

Structura socială a Daciei pre-romane a fost, aşadar, mai complexă decât am fost 
învăţaţi să ne-o imaginăm. Existenţa până la sfârşitul dinastiei Flaviene a statului 
lui Thiamarkos nu ne permite să păstrăm modelul teoretic asupra regatului dac 
pentm perioada dintre domniile lui Burebista şi Decebal. Regatul cu centml la 


109 V. o opinie similară la Zoe Petre, Practica nemuririi... pp. 257-258; regretata autoare 
considera că pilleati aparţineau zonei sacerdotale, în vreme ce „pletoşii” Koprixai reprezentau 
partea militară a societăţii. Din motive pe care le voi detalia în altă lucrare, prefer să folosesc 
termenul tarabostes în loc de pilleati. 

110 FRH 2, pp.702-703. 

111 Servitor , slugă; v. A. Bailly, Dictionnaire Grec-Frangais (=Le Grand Bailly), ed. 1935, p. 
1355, s.v. 

112 Bailly, p. 784, s.v. £7iupaviî<;. 



Buridava nu a putut fi doar un micro-stat, aşa cum s-a spus 113 pentru simplul fapt 
că avea permanent relaţii cu Roma, importând bunuri din imperiu chiar în perioada 
când restul Daciei restrânge comerţul cu lumea greco-romană, deci teritoriul său 
trebuia să ajungă până la Dunăre pentru a avea contact cu Imperiul şi bunurile sale. 
Nu putem şti numărul acestor principate extra-carpatice, după cum nu cunoaştem 
cât de extinse erau în fiecare ţinut cele două tipuri opuse de influenţă - cel de la 
Roma şi cel de la Sarmizegetusa. Totuşi unitatea de civilizaţie a Daciei în secolul I, 
observată arheologic, unitatea monetară reprezentată de producerea şi folosirea 
preponderentă pe întreg teritoriul dac a denarului republican roman pot fi 
explicate numai în cazul în care predomina influenţa din centrul Transilvaniei. 

Numele conducătorilor geto-daci din perioada cuprinsă între sec. II î. de Chr. - sec. 
I d. Chr. se pot clasifica în două mari categorii. 

Avem pe deoparte nume simple, direct explicabile: Oroles/Roles comparabil cu 
orilu din vechea slavă şi lituanianul arelis, care înseamnă „vulturul” 114 sau Zoltes = 
„cel (cu părul) foarte auriu, foarte blond”. 

Pe de altă parte sunt nume complexe, care uneori formează mici serii: 

- Decae neus / Dece balus / Dic omes 

- Dur as/ Diurp aneus/ Zyr axes 

- Zyr axes/ Rhem axos . 

Există impresia că acest grup este „banal”, deoarece se reîntâlneşte în numele unor 
persoane de rând de origine traco-dacă; nu sunt de aceeaşi părere. Numele care 
„reapar” datează de fapt din perioada provincială, când întâlnim - în special în 
afara Daciei, mai rar în interiorul ei - de câteva ori Decebalus, Diurpaneus, 
Dromochaetes, chiar Scorilo 115 ; este vorba de procesul pe care l-am numit „de 


113 D. Berciu, Buridava , p. 9, de altfel în contradicţie cu amploarea atribuită în concluziile cărţii. 

114 Introducere I-E, p. 285. 

115 Decebalus: Decebalus Luci la Germisara - v. D. Protase, Consideraţii privind 
antroponomastica traco-dacică şi originea etnică a purtătorilor din inscripţiile Daciei romane,- 
extras în variantă electronică, CIMEC, p. 35 şi n. 6 de la p. 36 pentru lista persoanelor; I.I. 
Russu, Daco-geţii, pp. 51-52; Introducere I-E, p. 109 şi n. 13 de la p. 117 - textul inscripţiei de la 
Durostorum cu forma de instrumental Decibalm. Diurpaneus/Diuppaneus şi Dromochaetes: I.I. 
Russu, Daco-geţii, p. 52. Scorilo: D. Protase, op. cit., n. 6 de la p. 36; Russu, Daco-geţii, p. 55. 



popularizare” pentru a evita cuvântul prea dur „vulgarizare”. Aşa cum în Evul 
Mediu numele domneşti Basarab, Dragoş, Radu, Mircea au început să se 
răspândească în zone din ce în ce mai extinse ale societăţii, deşi nu figurau în 
sinaxar, un proces similar se putea produce în antichitate pornind de la un personaj 
istoric care s-a acoperit de glorie.Dacă este necesar un argument pentru această 
interpretare, îl găsim în faptul că ultimul rege al Daciei a purtat cel puţin două 
nume diferite; astăzi ştim că Diurpaneus este acelaşi cu Decebal, iar nu cu Duras, 
aşa cum s-a crezut mult timp 116 . Să examinăm grupul de nume pe care l-am 
prezentat mai sus. 

Radicalul *du- provenit din *deu/dou- 111 semnifică atât „sacru” cât şi „puternic”; 
dezvoltarea -dr crează un adjectiv; 

-ax- poate proveni din *ag „a mâna/a conduce” - de unde grecescul pyspow - şi 
se întâlneşte în numele Rhemaxos şi Zyraxes; 

-*pp-/pa- înseamnă „a stăpâni”, de unde „patronus” dar şi „pater”, „vater” etc.; 
apare în Diurpaneus, unde pare a avea o formă participială, şi în toponimele 
Patridava şi Petrodava 118 , care au o dezvoltare în -tr-. 

Există o diferenţă calitativă între Zyraxes şi Diurpaneus, cel puţin pentru că 
formele cu z din Arzus (gradul pozitiv al adjectivului), Berzobis (adjectiv) şi 
Zimarke (forma feminină) par subordonate faţă de Argamum (superlativ), Bergule 
(substantiv), respectiv Thiamarkos (forma masculină a numelui). 

Decebal, Deceneu şi Dicomes formează un al doilea grup, pornind de la * deik' - 


Toate atestările sunt din sec. II-IV, v. D. Protase, loc. cit. I.I. Russu nu datează inscripţiile. însă 
chiar dacă unele dintre persoanele particulare ar fi trăit în secolul I, aşa cum consideră C. C. 
Petolescu în IstRom 1, p. 684, nu înseamnă că - la origini - numele Decebal ar fi fost banal sau 
popular: au putut exita anterior conducători geto-daci omonimi pe care nu avem cum să-i 
cunoaştem. 

116 V. EAIVR 2, s.v. Diurpaneus. Părerea tradiţională Duras=Diurpaneus a fost totuşi în 
continuare susţinută de C. C. Petolescu în IstRom 1, pp. 672, 676. Schimbarea numelui de 
domnie al lui Decebal nu are o importanţă deosebită pentru interpretarea de faţă. 

117 V. Pokorny,p.218 

118 Sensul toponimelor ar putea fi „cetatea stăpânitorului”, capitale locale; alternanţa a/e , indică 
un [a]. 




depalatalizat 119 cu sensul cel mai probabil „a ordona, a porunci”. 

Dacă adăugăm Diegis şi Zalmodegikos 120 celor două serii de mai sus, observăm 
predilecţia pentru titluri şi nume care au sensuri referitoare la putere, autoritate, 
lumină, poate chiar cu o nuanţă de sacralitate, iar etimologiile ipotetice propuse 
mai sus pentru Thiamarkos se încadrează foarte bine în această zonă semantică. Nu 
avem traduceri ale acestor nume, avem doar sensuri generale, dar le putem grupa 
tipologic drept „nume de domnie” - precum în cazul împăraţilor din China şi 
Japonia - nume care atribuie suveranului caracteristici dorite, nume-deviză. 

Dacă interpretarea de mai sus este verosimilă, atunci primul nume de domnie al 
ultimului rege dac urmărea să arate un fel de continuitate cu predecesorul său 
Duras, în timp ce numele Decebal, asumat după victoria asupra lui Comelius 
Fuscus, trimetea spre Deceneu şi Burebista. 

Deoarece atunci când l-a înlocuit la comandă pe Duras trebuia să aibă maturitatea 
necesară pentru a conduce ostilităţile cu romanii, iar domnia sa a durat puţin peste 
douăzeci de ani, putem presupune că în anul 85 conducătorul nou desemnat avea 
între 30 si 40 de ani. Data naşterii celui care va fi Decebal este situată aşadar între 

anii 45 şi 55. Ştim că a avut cel puţin un frate şi o soră. A fost contemporanul - în 
copilărie sau adolescenţă - expediţiei romane conduse de Ti. Plautius Silvanus 
Aelianus 121 care a dus la mutarea a o sută de mii de „transdanubieni” în provincia 
Moesia, iar în tinereţe al războiului civil de la Roma care a adus la putere dinastia 
Flavilor. Dat fiind că nu mai putem interpreta inscripţia de pe vasul de la 
Grădiştea Muncelului drept „Decebal fiul lui Scorilo”, singurul lucru pe care îl 
putem spune despre originea sa este că era indiscutabil unul dintre pilleati, fiind 
probabil fiul unui dinast local, fără a putea clarifica relaţiile sale de înrudire cu 
conducătorii precedenţi. 

Decebal a fost ales comandant pentru calităţile sale incontestabile de strateg 122 . 
Atacul care a dus la zdrobirea trupelor lui Oppius Sabinus, înfrângerea totală a 


119 Palatalizarea explică totuşi frecvenţa foarte mare a formei Decibalus, v. textul lui Pliniu cel 
Tânăr. 

120 Numele său poate fi interpretat „lumină care arde/străluceşte”, lumină fiind aici un eufemism 

pentru foc. 

121 

V. EAIVR 3, p. 325, s.v. Plautius Silvanus Aelianus, Ti. 

122 • w 

V. Cassius Dio, Istoria romană, LXVII,6. 



armatei lui Fuscus, incursiunea neaşteptată în Dobrogea care a atras de pe frontul 
transilvănean un număr important de trupe, în frunte chiar cu împăratul Traian, 
demonstrează că, în privinţa capacităţii sale de comandant militar, Decebal era 
egalul lui M. Ulpius Traianus, diferenţa fiind făcută de resursele disponibile. 

Se poate pune întrebarea de ce la un moment anume - anul 85 - conducătorii daci 
au hotărât să atace Imperiul Roman, fiind evident că începeau un conflict 
îndelungat, cu rezultat incert. Probabil a fost vorba de un război preventiv - 
gândirea ofensivă fiind încă o trăsătură în care Decebal semăna cu Traian. 

Este cert că în momentul respectiv guvernatorii Moesiei controlau Câmpia 
Română, aşezările autohtone dispărând din zona de la sud de râul Buzău după 
expediţia lui Sex. Aelius Catus. Descoperirile de la Ocniţa arată că unele zone din 
Dacia s-au aflat încă din epoca lui Augustus sub o puternică influenţă romană 123 , 
totuşi nimic nu indica un atac iminent, cu atât mai mult cu cât fluviul reprezenta 
pentru imperiu o linie naturală de apărare 124 . 

Succesul incursiunii în Moesia în iarna anilor 85-86 şi victoria strălucită asupra lui 
Fuscus în 87 reprezintă apogeul carierei militare a lui Diurpaneus. Este de aceea 
justificat să considerăm acesta momentul în care îşi atribuie un nou nume, iar dacă 
„Perscorilo” este echivalent cu „imperator” în sensul lui primar, acela de 
„general/comandant victorios”, acum ar fi putut să îşi asume acest titlu. 

Marţial vorbeşte în anul 94 despre dux Dacus (IX,35,5) 125 . Cassius Dio îl numeşte 
rege pe Decebal atunci când descrie războiul lui Domiţian 126 , dar nu îi mai spune 
astfel când se referă la războaiele cu Traian 127 . Pliniu cel Tânăr în epistola VIII,4, 1 
vorbeşte de un rege nenumit izgonit din cetatea sa, chiar din viaţă, fără să-şi fi 

123 Decebal însuşi va atrage de altfel specialişti şi instructori militari romani, în pofida tratatelor 
cu imperiul. 

124 

Despre o posibilă schimbare a politicii Imperiului Roman faţă de daci începând cu Domiţian, 
v. E. Cizek, Epoca lui Traian, Editura ştiinţifică si enciclopedică, Bucureşti, 1980, pp. 81-86. 

125 5 5 s 5 

Philomuse ...verba ducis Daci chartis mandata resignas/Philomusus... desfaci sigiliul de pe 
răvaşul conducătorului dac -FHR 1 =Izvoare..., pp. 444-445. 

Exemple: LXVII, 6,1: ... rov xoxs AsksPoAoc; sPaalksos=„asupra cărora, în vremea aceea, 
domnea Decebal” . 6,5: ...AsksPoAoi; 6 Aoikcdv Pacnleîx;... „Decebal regele dacilor...” FHR 
1 =Izvoare ... pp. 682-683. 

127 LXVIII, 6,2: ... 7iu0opevog 5s 6 AeKâpakoţ... „când află Decebal”;9,3: ... 6 yap AsksPoAoi; 
ouds SKsivoiţ sxoXpr|GS ouppt^ai... „căci Decebal nu a cutezat să se întâlnească cu aceştia”, FHR 
1 =Izvoare... pp. 686-687, 688-689. 



pierdut speranţa: „pulsum regia, pulsum etiam vita regem nihil desperantem”; la 
fel, în Panegiricul lui Traian 16,5 - elogiu rostit în anul 100 - se referă la un rege 
barbar anonim: barbarus rex. Numele lui Decebal apare însă în scrisoarea 74 către 
Traian, dar lipsit de titlu: Callidromum... a Decibalo muneri misso. 

Aceste ezitări pot constitui un început de dovadă că, în preajma anului 100, titlul 
lui Decebal era diferit de cel regal. Se poate ca monarhul dac să fi ales alt titlu şi 
pentru a se deosebi de cel acordat de Domiţian lui Diegis. 

Titlul de Perscorilo putea fi purtat şi pentru că în timpul războaielor cu Traian 
Decebal a avut aliaţi „barbari”, Pliniu transmiţându-ne numele lui Susagus, 
probabil al doilea comandant. 

Ţinând seama de fragilitatea materialului, sporită de dimensiunile neobişnuite, 
vasul cu inscripţie nu a putut fi folosit o perioadă foarte îndelungată. Cum în 
clădirea poligonală de la Sarmizegetusa s-a găsit o monedă de bronz emisă în 
101/102 128 , iar clădirea a fost incendiată la cucerirea finală a cetăţii, el putea fi 
produs numai în perioada de pace de după anul 102, în 103 sau poate chiar 104 129 . 

Deoarece capacitatea sa se încadrează în sistemul roman de măsuri avem toate 
motivele să vedem în el unitatea etalon pentru măsurarea unui gen de tribut pe 
perioada armistiţiului cu romanii. Perfecţiunea şi factura execuţiei, capacitatea 
vasului şi inscripţia cu caractere latine se justifică dacă îl privim ca un rezultat al 
colaborării volens-nolens dintre olarul dac şi inginerul roman. După cum ne arată 
descoperirile din casa poligonală, se măsurau boabe în vrac - grâu, mei, mazăre - 
care se păstrau apoi în vase normale în cele două depozite ale casei. Forma de con 
uşura golirea vasului prin balansare - două odgoane fiind prinse de mânerele-aplică 
dispărute astăzi, iar o a treia funie era ataşată - eventual printr-un inel metalic - de 
sau înfăşurată pe vârful extrem. 


128 1. Glodariu, Relaţiile , p. 284. 

129 în niciun caz nu poate fi datat anterior perioadei de domnie, cum sugerează C. C. Petolescu în 
IstRom 1, p. 685. Autorul citat crede că vasul era capacul unei urne pentru rămăşiţele pământeşti 
ale unei rude a viitorului rege. Deoarece proporţia de aur era frecventă în monumentele dacilor - 
existând chiar între înălţimea şi diametrul vasului în discuţie - consider că presupusa urnă ar fi 
trebuit să aibă înălţimea aproximativă de 73 : 0,6= 122 cm, iar împreună cu capacul său 
122+73=195 cm, evident imposibil. Nu se poate scădea înălţimea „urnei” sub 100 de cm pentru 
că -fără excepţie- vasul este întotdeauna mai înalt decât capacul său. 



Dat fiind că se măsurau cantităţi mari, beneficiarul tributului putea fi numai un 
detaşament al armatei romane. Cassius Dio ne informează că în 102 Traian a lăsat 

o unitate de supraveghere în „basileion”-capitală. S-a considerat mult timp că este 
vorba de o neînţelegere de către Dio a izvorului primar, trupele aflându-se de fapt 
pe poziţii la viitoarea Ulpia Traiana 130 . Totuşi tratatul academic Istoria Românilor 
a acceptat cu precauţie prezenţa trupelor romane în Sarmizegetusa începând cu 
anul 102 131 . Ar trebui să considerăm cu atenţie informaţia lui Cassius Dio din 
următoarele motive: 

- textul autentic al lui Cassius Dio numeşte localitatea doar „basileion” -capitală, 
oraşul regelui; Zermizegethusa apare numai în rezumatul lui Xiphilinos 132 ; 

- Plinius cel Tânăr vorbeşte de „regia” cu acelaşi înţeles, fără a o identifica drept 
Sarmizegetusa; 

- Ptolemeu menţionează în lista sa de oraşe din provincia romană Dacia 
Sarmizegethusa Basileion, calculul ne arată însă că în mod sigur este vorba de 
Ulpia Traiana 133 ; 

- există vestigii romane la Grădiştea Muncelului. 

Este verosimil să considerăm „basileion” şi „regia” drept traduceri ale cuvântului 
dac Sarmizegetusa pentru care nu s-au propus etimologii convingătoare. Aceasta 
explică preluarea epitetului de către noua capitală - Ulpia Traiana. 


130 V. Cassius Dio, Istoria romană. Editura ştiinţifică şi enciclopedică, Bucureşti, 1985, voi. 3, - 
traducere, note şi indice de A. Piatkowski - p. 602, n. 36; H. Daicoviciu, Dacia, pp. 327-328. 

131 IstRom 1, pp. 706-707. 

132 LXVII, 10,3; compară cu LXVIII, 9,7 - fragmentul păstrat de Xiphilinos. Termenul xo 
oxpaxoîieSov folosit de acesta din urmă (v. FHR 1, p. 690, rând 11) este tradus „legiune” în ediţia 
din 1985, p. 304; dicţionarul Bailly, p.1800 s.v. oxpaxoTisSov 2 îl traduce „trupă în general”. 

Cristian-Radu Staicu, Dacia şi cele două Moesii..., pp. 22-23. 



6. Concluzii. 


Ajungând la capătul acestui studiu, este important să subliniez că faptele prezentate 
nu susţin în niciunul din cele două cazuri studiate teoria vaselor de cult, oferite ca 
ofrandă sau cu caracter funerar. 

Nu avem motive să susţinem nici ipoteza „olarului” Thiamarkos, deoarece nimic 
din cele două inscripţii studiate nu indică existenţa unor „ateliere regale”: vasele 
care le poartă incizate sunt produse de excepţie; cât priveşte forma EIIOIEI, ea 
este sigură şi nu poate fi corectată. Ţinând seamă de observaţiile asupra vasului de 
la Grădiştea Muncelului, scopul cel mai plauzibil a fost şi în cazul artefactului de 
la Buridava acela de etalon garantat de stat prin numele regelui. 

Vasul lui Decebal prezintă toate caracteristicile unei destinaţii utilitare, chiar dacă 
aceasta este specializată sau aparte. Volumul estimat - cu posibile variaţii 
nesemnificative - este prea exact, 10 amfore romane, pentru a putea fi pus la 
îndoială. Fragilitatea materialului, mărită de dimensiunile excepţionale ale acestei 
cupe conice, limitează drastic perioada de folosinţă. Datarea producerii vasului în 
scurta perioadă de pace de după primul război cu romanii este, în opinia mea, 
indiscutabilă. Argumentele aduse pledează pentru considerarea lui drept o măsură 
folosită pentru livrările către o unitate a armatei romane ca urmare a condiţiilor 
păcii. Detaşamentul militar se putea afla în Sarmizegetusa sau în imediata 
apropiere a capitalei Daciei. 

Noua interpretare pe care am dat-o cuvântului PERSCORILO poate deschide 
drumul spre o abordare diferită în cercetarea evoluţiei statului dac. Rediscutarea 
numelor conducătorilor geto-daci în cele două direcţii pe care le-am propus - nume 
de funcţii preluate în izvoare drept antroponime şi nume -deviză în cazul regilor - 
promite rezultate încurajatoare. 

Doar timpul va arăta în ce măsură ipotezele prezentate mai sus vor fi confirmate; 
sunt convins însă că vom putea progresa în cunoaşterea istoriei antice a patriei 
numai gândind în afara tiparelor prestabilite. 



